
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1336 

3 Ιουνίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κύρωση Συλλογικής Σύμβασης Εργασίας Πληρωμά¬ 
των Ρυμουλκών. 1 

Κύρωση Συλλογικής Σύμβασης Εργασίας Πληρωμά¬ 
των Ναυαγοσωστικών. 2 

ΑΠΟΦΑΣΕΙ Σ 

Αριθμ. 3525.1.1.9/01/2013 (1) 


Κύρωση Συλλογικής Σύμβασης Εργασίας 
Πληρωμάτων Ρυμουλκών. 

Ο ΥΠΟΥΡΓΟΣ 
ΝΑΥΤΙΛΙΑΣ ΚΑΙ ΑΙΓΑΙΟΥ 

Έχοντας υπόψη: 

1. Τις διατάξεις: 

α) Των άρθρων 1 παρ. 1 και 5 του Α.Ν. 3276/1944 «Περί 
Συλλογικών Συμβάσεων εν τη ναυτική εργασία» (ΦΕΚ Α' 
24), όπως έχει τροποποιηθεί και ισχύει σήμερα. 

β) Του Π.Δ. 152/2003 «Περί οργάνωσης του χρόνου ερ¬ 
γασίας των ναυτικών, σε συμμόρφωση προς τις Οδηγίες 
1999/63/ΕΚ και 1999/95/ΕΚ» (ΦΕΚ Α' 124) και ιδιαίτερα το 
άρθρο 6 παρ. 5 αυτού. 

γ) Του άρθρου 5 του Π.Δ. 85/2012 «Ιδρυση και μετονο- 
μασία Υπουργείων, μεταφορά και κατάργηση υπηρεσι¬ 
ών» (ΦΕΚ Α' 141), όπως τροποποιήθηκε από το άρθρο 1 
του Π.Δ. 94/2012 «Τροποποίηση Π.Δ. 85/2012 Ιδρυση και 
μετονομασία Υπουργείων, μεταφορά και κατάργηση 
υπηρεσιών”» (ΦΕΚ Α' 149). 

δ) Του Π.Δ. 86/2012 «Διορισμός Υπουργών, Αναπληρω¬ 
τών Υπουργών και Υφυπουργών» (ΦΕΚ Α' 141). 

2. Το υπ’ αριθμ. 209/27.2.2013 έγγραφο της Πανελλήνιας 
Ένωσης Πληρωμάτων Ρυμουλκών και Ναυαγοσωστικών, 
με το οποίο υποβλήθηκε για κύρωση η από 27.2.2013 
Συλλογική Σύμβαση Εργασίας Πληρωμάτων Ρυμουλκών. 

3. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

1. Την κύρωση της Συλλογικής Σύμβασης Εργασίας 
Πληρωμάτων Ρυμουλκών, το κείμενο της οποίας υπο¬ 


γράφηκε την 27.2.2013 από τους νόμιμους εκπροσώπους 
της'Ενωσης Πλοιοκτητών Ρυμουλκών και Ναυαγοσωστι¬ 
κών πλοίων και της Πανελλήνιας Ένωσης Πληρωμάτων 
Ρυμουλκών και Ναυαγοσωστικών, πλην του τελευταίου 
εδαφίου της παραγράφου (γ) του άρθρου 8 και της 
παραγράφου (α) του άρθρου 10, στο μέτρο που αντί- 
κεινται στην κείμενη νομοθεσία. Το τελευταίο εδάφιο 
της παραγράφου (δ) του άρθρου 10 και η παράγραφος 
1 του άρθρου 13 κυρώνονται υπό την επιφύλαξη των 
ισχυουσών διατάξεων περί οργανικής σύνθεσης πλη¬ 
ρώματος Ρυμουλκών λιμένος και Ρυμουλκών Ναυαγο¬ 
σωστικών ανοικτής θαλάσσης [Π.Δ. 232/2005 (ΦΕΚ Α' 
280)], καθώς και το άρθρο 17 κυρώνεται εφόσον αφορά 
«...την καλύτερη εξυπηρέτηση των εργαζομένων και της 
εργασίας...», ως αναφέρεται σε αυτό. 

2. Η ισχύς της Συλλογικής Σύμβασης η οποία κυρώνε¬ 
ται με την απόφαση αυτή, αρχίζει την 1η Ιανουάριου 2013 
και λήγει την 31η Δεκεμβρίου 2013, θα εξακολουθήσει δε 
να ισχύει για έναν ακόμη χρόνο, εάν δεν καταγγελθεί 
από τα συμβαλλόμενα μέρη σύμφωνα με το άρθρο 20 
αυτής. 

ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ 
ΠΛΗΡΩΜΑΤΩΝ ΡΥΜΟΥΛΚΩΝ 

Στον Πειραιά σήμερα την 27η ΦΕΒΡΟΥΑΡΙΟΥ 2013, οι 
κάτωθι αναφερόμενοί: 

1. ΑΝΑΣΤΑΣΙΟΣ X. ΜΙΧΑΛΑΡΟΣ και ΜΠΕΝΖΟΝΑΝΑΣ Μ. 
ΙΩΑΝΝΗΣ, Πρόεδρος και Γ ενικός Γ ραμματέας αντίστοι¬ 
χα, νόμιμοι εκπρόσωποι της ΕΝΩΣΗΣ ΠΛΟΙΟΚΤΗΤΩΝ 
ΡΥΜΟΥΛΚΩΝ ΚΑΙ ΝΑΥΑΓΟΣΩΣΤΙΚΩΝ ΠΛΟΙΩΝ. 

2. ΕΛΕΥΘΕΡΙΟΣ Κ. ΣΚΑΡΟΣ και ΕΥΣΤΡΑΤΙΟΣ Π. ΓΕΩΡ- 
Γ ΑΚΗΣ Πρόεδρος και Γ ενικός Γ ραμματέας αντίστοιχα, 
νόμιμοι εκπρόσωποι του Επαγγελματικού Ναυτεργατι- 
κού Σωματείου της «ΠΑΝΕΛΛΗΝΙΑΣ ΕΝΩΣΗΣ ΠΛΗΡΩ¬ 
ΜΑΤΩΝ ΡΥΜΟΥΛΚΩΝ ΚΑΙ ΝΑΥΑΓΟΣΩΣΤΙΚΩΝ», ειδικά 
προς τούτο άπαντες εξουσιοδοτημένοι, συνεφώνησαν 
τα ακόλουθα ως προς τους όρους και τις αμοιβές των 
πληρωμάτων Ρυμουλκών: 

Άρθρο Ιο 
ΒΑΣΙΚΟΣ ΜΙΣΘΟΣ 

1) Οι μηνιαίοι Βασικοί Μισθοί των πληρωμάτων των 
πάσης φύσεως Ελληνικών Ρυμουλκών των ιδιωτικών 
επιχειρήσεων ανά την Ελληνική επικράτεια, καθορίζο¬ 
νται σε ευρώ κατά μήνα ως κατωτέρω κατά ειδικότητα: 

Για το έτος 2013 


ΕΙΔΙΚΟΤΗΤΕΣ 

ΒΑΣΙΚΟΣ ΜΙΣΘΟΣ 

1. ΚΥΒΕΡΝΗΤΗΣ Ρ/Κ 

2005,93 

2. ΜΗΧΑΝΙΚΟΣ 

1964,75 

3. ΑΝΘΥΠΟΠΛΟΙΑΡΧΟΣ 

1824,66 

4. ΥΦ. ΜΗΧΑΝΙΚΟΣ - 
ΜΗΧΑΝΟΔΗΓΟΙ Α' 

1434,31 

5. ΝΑΥΚΛΗΡΟΣ 

1434,31 

6. ΜΗΧΑΝΟΔΗΓΟΣ Β' - 
ΛΙΠΑΝΤΗΣ 

1347,07 

7. ΝΑΥΤΗΣ 

1331,76 

8. ΝΑΥΤΟΠΑΙΣ 

841,87 


2) Επίδομα - Δώρο εορτών. 

Το επίδομα - δώρο εορτών, το οποίο αντιπροσωπεύει 
αποδοχές ίσες με [1/25 του Βασικού Μισθού επί δύο ημε¬ 
ρομίσθια (2,00)] για κάθε μήνα υπηρεσίας, καταργήθηκε 
από 1.1.2003 με την υπ’ αριθμ. 3525.9/01/2005/30.11.2005 
απόφαση κύρωσης του Υ.Ε.Ν., της Τροποποίησης και 
Συμπλήρωσης της Σ.Σ.Ε. πληρωμάτων Ρυμουλκών έτους 
2003 και ενσωματώθηκε στην Άδεια η οποία καθορίζεται 
από το άρθρο 8 της παρούσης Σ.Σ.Ε. Διευκρινίζεται ότι 
με την κύρωση της παραπάνω τροποποίησης, στους 
Βασικούς Μισθούς της παρούσης Σ.Σ.Ε. δεν έχει ενσω¬ 
ματωθεί κανένα απολύτως επίδομα. 

3) Τα Ρυμουλκά σύμφωνα με το άρθρο 3 του Κ.Δ.Ν.Δ. - 
Ν.Δ. 187/1973 είναι εμπορικά πλοία που εκτελούν πλόες, 
προς παροχή υπηρεσιών «ρυμούλκησης» πλοίων άλλων 
κατηγοριών, «επιθαλλάσια αρωγή» κ.λπ.). 

4) Οι εργοδότες αναλαμβάνουν την υποχρέωση, να 
προβαίνουν στην αντίστοιχη με τις αποδοχές τους εκ¬ 
χώρηση συναλλάγματος στα πληρώματα των ρυμουλ¬ 
κών τους, με βεβαιώσεις που να πιστοποιούν, ότι οι 
αποδοχές τους προέρχονται από την αλλαγή του ελευ¬ 
θέρου συναλλάγματος σε ευρώ, το οποίο εκχώρησαν σε 
αυτούς (τους εργοδότες) οι διαχειριστές των πλοιοκτη¬ 
τών ή οι πράκτορες των πλοίων που εξυπηρέτησαν κατά 
το διάστημα που καλύπτει η χορηγούμενη βεβαίωση, 
εφόσον ο εργοδότης έχει λογαριασμό ελευθέρου συ¬ 
ναλλάγματος στην Τράπεζα της Ελλάδος. 

5) Το ημερομίσθιο για τον υπολογισμό της άδειας, 
της αποζημίωσης και για κάθε άλλη περίπτωση που 
προβλέπεται από τη παρούσα Σ.Σ., καθορίζεται στο 1/25 
του βασικού μισθού. 

Άρθρο 2ο 
ΕΠΙΔΟΜΑΤΑ 

Τα πληρώματα των Ρυμουλκών δικαιούνται επιδόματα 
κατά μήνα, ως κατωτέρω: 

1) Επίδομα μερικής τροφοδοσίας που ορίζεται σε πο¬ 
σοστό πέντε τοις εκατό (5%) το μήνα επί των βασικών 
μισθών για τους αξιωματικούς (Πλοίαρχο ή Κυβερνήτη 
Ρ/Κ, Μηχανικό, Ανθυποπλοίαρχο, κ.λπ.) και σε ποσοστό 
έξι τοις εκατό (6%) το μήνα επί των βασικών μισθών 
για το υπόλοιπο πλήρωμα. 

2) Επίδομα Εξειδικευμένης εργασίας που ορίζεται σε 
ποσοστό πέντε τοις εκατό (5%) επί των βασικών μισθών 
το μήνα για όλο το πλήρωμα γενικά. 

3) Ειδικό επίδομα (Ι.3.Μ.) που ορίζεται, για το έτος 
2013 για τον Πλοίαρχο ή Κυβερνήτη Ρ/Κ σε ενενήντα 


πέντε ευρώ και τριάντα δύο λεπτά (95,32) και για τον 
Α' Μηχανικό σε ογδόντα ευρώ και οκτώ λεπτά (80,08), 
μόνο για όσα πλοία εφαρμόζουν το ΙΝΤΕΒΝΑΤΙΟΝΑΙ 
3ΑΡΕΤΥ ΜΑΝΑΟΕΜΕΝΤ. 

Τα ανωτέρω επιδόματα θα καταβάλλονται και στις 
άδειες, αποζημίωση, ασθένεια ή ατύχημα. 

Αρθρο 3ο 

ΟΡΟΙ ΠΑΡΟΧΗΣ ΕΡΓΑΣΙΑΣ 

1. Καθημερινή εργασία: 

α) Τα πληρώματα των Ρυμουλκών θα εργάζονται επί 
οκτώ (8) συνεχείς ώρες την ημέρα σε βάρδιες (φυλακές) 
από Δευτέρα μέχρι Παρασκευής, του Σαββάτου και της 
Κυριακής θεωρουμένων ως ημερών αργίας. 

β) Σε περίπτωση μίας ή περισσοτέρων βαρδιών (φυ¬ 
λακές) σε κάθε ρυμουλκό η αλλαγή των βαρδιών (φυ¬ 
λακών) είναι υποχρεωτική κάθε εβδομάδα, συμπεριλαμ¬ 
βανομένων και του Σαββάτου και της Κυριακής, ώστε 
να γίνεται δίκαιη κατανομή ημερήσιας και νυκτερινής 
εργασίας. 

γ) Οι πλοιοκτήτες των Ρυμουλκών δικαιούνται να προ¬ 
σλαμβάνουν για εργασία μόνιμα σε κάθε Ρυμουλκό τους 
μία ή δύο ή τρεις βάρδιες (φυλακές) πληρώματος ανά¬ 
λογα με τις εκάστοτε ανάγκες τους. Για τις εταιρείες 
ή πλοιοκτησία ή κοινοπραξία ή συνεργασία όμως με 
τρία (3) ρυμουλκά που απασχολούνται αποκλειστικά με 
ρυμουλκήσεις και επιφυλακές εντός λιμένος, αναφερό- 
μενοι στις περιοχές του Πειραιά και της Θεσσαλονίκης 
που εκ του άρθρου 5 χαρακτηρίζονται ως έδρες, έχουν 
την υποχρέωση να διατηρούν μόνιμα επανδρωμένο το 
τρίτο ρυμουλκό με τουλάχιστο δύο (2) βάρδιες (φυλα¬ 
κές) πληρώματος. 

δ) Σε περίπτωση κοινοπραξίας ή συνεργασίας εται¬ 
ριών με αριθμό ρυμουλκών πάνω από έξι (6), το ένα εξ 
αυτών θα είναι συνεχώς επανδρωμένο υποχρεωτικά με 
τρεις (3) βάρδιες (φυλακές) πληρώματος και ένα δεύτε¬ 
ρο Ρυμουλκό υποχρεωτικά με δύο (2) βάρδιες (φυλακές) 
πληρώματος. 

ε) Ειδικά η εταιρεία ή πλοιοκτησία ή κοινοπραξία ή 
συνεργασία Ρυμουλκών ανεξάρτητα από τον αριθμό 
των Ρυμουλκών που διαθέτει ή διαχειρίζεται, εφόσον 
αναλαμβάνει δια συμβάσεως με εγκαταστάσεις πετρε¬ 
λαιοειδών, Ι_.Ρ.<3., ναυπηγείων κ.λπ., την συνεχή εκτέλεση 
24ωρων συνεχόμενων επιφυλακών για συγκεκριμένο 
χρονικό διάστημα είναι υποχρεωμένη για το διάστημα 
αυτό να επανδρώνει το Ρυμουλκό που θα εκτελεί τις 
επιφυλακές αυτές μόνιμα με τρεις (3) βάρδιες (φυλακές) 
πληρώματος. 

Την ίδια υποχρέωση μόνιμης επάνδρωσης με τρεις 
(3) βάρδιες (φυλακές) πληρώματος έχουν και οι εται¬ 
ρείες πετρελαιοειδών, Γ.Ρ.Ο., ναυπηγείων κ.λπ., για ένα 
τουλάχιστον εκ των Ρυμουλκών, ιδιοκτησίας ή υπό την 
διαχείριση τους όταν τα Ρυμουλκά τους αυτά πέραν 
των ρυμουλκήσεων εκτελούν και 24ωρες επιφυλακές 
στις εγκαταστάσεις αυτές. 

ζ) Οι επιπλέον βάρδιες (φυλακές) συμφωνήθησαν για 
να μειωθεί η υπερεργασία - υπερωρία, προς αντιμε¬ 
τώπιση της ανεργίας καθώς και για την ενίσχυση της 
ασφάλειας της εργασίας. 

η) Για την τήρηση των ως άνω διατάξεων οι πλοιο¬ 
κτήτες των ρυμουλκών που απασχολούνται στην περι¬ 
οχή λιμένων Πειραιώς και Θεσσαλονίκης (άρθρο 5 παρ. 
α και γ) υποχρεούνται να υποβάλλουν στην Λιμενική 

Αρχή κατάσταση με τον αριθμό των ρυμουλκών που 
διαθέτουν κατά εταιρεία ή πλοιοκτησία ή κοινοπραξία 
ή συνεργασία, τον αριθμό των βαρδιών που απασχο¬ 
λούν και τις τυχόν μεταβολές. Οι καταστάσεις αυτές 
θα κοινοποιούνται στην επαγγελματική οργάνωση των 
εργαζομένων των Ρυμουλκών (Π.Ε.Π.Ρ.Ν.) από τους πλοι¬ 
οκτήτες προς ενημέρωση. 

Οι ώρες εργασίας της κάθε βάρδιας (φυλακής) υπο¬ 
χρεωτικά θα καθορίζονται από αρχής της εβδομάδος 
ημέρα Δευτέρα και θα εναλλάσσονται σύμφωνα με τις 
χρονικές περιόδους, από ώρες 6:00-14:00 σε 14:00-22:00 
σε 22:00-6:00 κατά το καλοκαίρι ή μία ώρα αργότερα 
κατά τον χειμώνα. 

2. Εργασία κατά το Σάββατο: 

Τα πληρώματα δεν θα εργάζονται τα Σάββατα. Ανα¬ 
γνωρίζεται όμως η υποχρέωση τους να εργάζονται κατ’ 
απόλυτη σειρά τα Σάββατα επί δωρον από 00:01 έως 
24:00 σύμφωνα με τις ανάγκες της εργασίας, εφ’ όσον 
τους ζητηθεί τούτο κατά τη λήξη της εργασίας της 
προηγουμένης ημέρας, αμειβόμενα υπερωριακώς ως 
στο άρθρο 4 ορίζεται, μη δικαιουμένων αντιστοίχου 
ημέρας αναπαύσεως. 

3. Εργασία κατά τις Κυριακές: 

α) Τα πληρώματα των Ρυμουλκών από 1.1.2003 και στο 
εξής θα εργάζονται τις Κυριακές κατ’ απόλυτη σειρά σε 
βάρδιες επί δώρο λόγω της φύσεως της εργασίας, εφ’ 
όσον τους ζητηθεί τούτο κατά τη λήξη της εργασίας 
της τελευταίας εργάσιμης ημέρας της εβδομάδος και 
όχι μετά από αυτήν και θα αμείβονται σύμφωνα με το 
άρθρο 7 της παρούσας Σ.Σ.Ε. 

β) Στην περίπτωση που λόγω της φύσεως της εργασί¬ 
ας ή έκτακτης ανάγκης ο εργαζόμενος απασχοληθεί επί 
δύο συνεχείς Κυριακές, για την απασχόληση του κατά 
τη δεύτερη Κυριακή, επιπλέον της ιδιαίτερης αμοιβής 
που ορίζει το άρθρο 7, δικαιούται και μία εργάσιμη 
ημέρα ανάπαυση (ρεπό). 

γ) Και στην περίπτωση του άρθρου 17 (παρ. α και 
β), μία εργάσιμη ημέρα ανάπαυση (ρεπό) θα δίδεται 
στους εργαζόμενους που έχουν απασχοληθεί επί δύο 
συνεχείς Κυριακές. 

Και στις δύο περιπτώσεις το ρεπό θα δίδεται κατά 
τις επόμενες δέκα πέντε ημέρες. 

δ) Στην μεμονωμένη περίπτωση που δεν δοθεί εργάσι¬ 
μη ημέρα ανάπαυσης (ρεπό) κατά τις ως άνω περιπτώ¬ 
σεις, στη διάρκεια των επόμενων δέκα πέντε ημερών, η 
δωρη απασχόληση κατά την τελευταία εργάσιμη ημέρα 
του Ιδημέρου θα αμείβεται υπερωριακώς με προσαύξη- 
ση της υπερωρίας όπως ορίζει το (άρθρο 4 παρ. β) για 
τη συγκεκριμένη περίπτωση, επιπλέον της οριζόμενης 
ιδιαίτερης αμοιβής του (άρθρου 7). 

4. Εργασία κατά τις Εορτές: 

α) Τα πληρώματα των Ρυμουλκών δεν θα εργάζονται 
τις Εορτές. Αναγνωρίζεται όμως ότι είναι υποχρέωση 
τους λόγω της φύσεως της εργασίας να εργάζονται κατ' 
απόλυτη σειρά σε βάρδιες τις Εορτές επί 7ώρον, εφ’ 
όσον τους ζητηθεί τούτο κατά τη λήξη της εργασίας της 
τελευταίας εργάσιμης ημέρας και όχι μετά από αυτήν. 
Πα κάθε αργία που εργάζονται πέραν της οριζόμενης 
κατωτέρω έξτρα αμοιβής, δικαιούται και μία εργάσιμη 
ανάπαυσης (ρεπό) που θα δίδεται υποχρεωτικά κατά 
τις επόμενες δέκα πέντε ημέρες. 

β) Στην μεμονωμένη περίπτωση που δεν δοθεί εργάσι¬ 
μη ημέρα ανάπαυσης (ρεπό) κατά τις ως άνω περιπτώ¬ 


σεις στη διάρκεια των επόμενων δέκα πέντε ημερών, η 
δωρη, απασχόληση κατά την τελευταία εργάσιμη ημέρα 
θα αμείβεται υπερωριακώς με προσαύξηση της υπερω¬ 
ρίας όπως ορίζει το (άρθρο 4 παρ. β) για τη συγκεκριμέ¬ 
νη περίπτωση, επιπλέον της οριζόμενης έξτρα αμοιβής. 

γ) Οι κατωτέρω αναφερόμενες εορτές είναι αργίες και 
οι εργαζόμενοι κατ’ αυτές δικαιούνται έξτρα αμοιβής. 

1) Η 1η του έτους, 2) Των Θεοφάνιων, 3) Καθαρά Δευ¬ 
τέρα, 4) Η 25η Μαρτίου, 5) Η Μεγάλη Παρασκευή, 6) Η 
ημέρα του Πάσχα, 7) Η δεύτερη ημέρα του Πάσχα, δ) Του 
Αγίου Γεωργίου, 9) Η 1η Μαΐου, 10) Η εορτή της Αναλή- 
ψεως, 11) Η 15η Αυγούστου, 12) Η 14η Σεπτεμβρίου, 13) Η 
2δη Οκτωβρίου, 14) Του Αγίου Νικολάου, 15) Η ημέρα των 
Χριστουγέννων, 16) Η Δευτέρα ημέρα των Χριστουγέν¬ 
νων και 17) Η αναγνωρισμένη ως ημέρα αργίας, τοπική 
του Ελληνικού λιμένος που ευρίσκεται το Ρυμουλκό. 

δ) Διευκρινίζεται ότι εάν οποιαδήποτε εκ των ανωτέρω 
αργιών συμπέσει ημέρα Κυριακή ο ναυτικός θα αμείβε¬ 
ται επιπλέον αυτών που προβλέπονται από την παρούσα 
Σ.Σ.Ε. για της Κυριακές με ρεπό και με έξτρα 75%. 

ε) Διευκρινίζεται ότι εάν οποιαδήποτε εκ των ανω¬ 
τέρω αργιών συμπέσει ημέρα Σάββατο ο ναυτικός θα 
αμείβεται επιπλέον αυτών που προβλέπονται από την 
παρούσα Σ.Σ.Ε. για το Σάββατο και με έξτρα 75%. 

5. Υπερωριακή εργασία: 

α) Τα πληρώματα υποχρεούνται σε εκτέλεση υπερω- 
ριακής εργασίας αμειβόμενη σύμφωνα με το άρθρο 4. 

Ως υπερωριακή εργασία θεωρείται ο χρόνος εργασίας 
κατά μεν τις ημέρες από Δευτέρα έως Παρασκευή μετά 
τη λήξη της δώρης κανονικής εργασίας, κατά τις Κυρια¬ 
κές μετά τη λήξη της δωρης εργασίας και τις Εορτές 
μετά τη λήξη της 7ωρης έξτρα ερνοσίας, ενώ κατά τα 
Σάββατα όλες οι ώρες εργασίας από 00:01 έως 24:00. 

β) Η ίυπερωριακή εργασία που αρχίζει αμέσως μετά 
τη λήξη της δωρης κανονικής εργασίας τις καθημερινές 
δεν μπορεί να υπερβαίνει τις (4) ώρες ημερησίως, πλην 
εξαιρετικών περιπτώσεων δηλαδή όταν δεν δύναται να 
γίνει διακοπή λόγω ρυμούλκησης και στις περιπτώσεις 
εκτάκτου ανάγκης για παροχή βοήθειας σε κινδυνεύ- 
οντα πλοία, κ,λπ. 

γ) Σε εξαιρετική περίπτωση που θα ζητηθεί από τα 
πληρώματα που έχουν σχολάσει να επανέλθουν να ερ- 
γασθούν κατά τις ώρες ανάπαυσης, δηλαδή στο διάστη¬ 
μα από τη λήξη της δωρης κανονικής εργασίας και έως 
την έναρξη της εργασίας της επομένης ημέρας, εφ'όσον 
το επιθυμούν και συμφωνούν, θα αμείβονται υπερωρι- 
ακώς υποχρεωτικά από την λήξη της δωρης κανονικής 
εργασίας έως τη λήξη της εργασίας που εκτέλεσαν. 

δ) Συμφωνείται ότι, εάν ζητηθεί από τα πληρώματα 
των ρυμουλκών που έχουν εργασθεί Σάββατο Κυριακή ή 
αργία και έχουν σχολάσει, να επανέλθουν να εργασθούν 
και έχει παρέλθει δωρη ανάπαυση από την λήξη της 
προηγούμενης εργασίας τους, δεν θα αμείβονται υπε- 
ρωριακούς συνεχόμενα από την λήξη της προηγούμενης 
εργασίας τους, αλλά θα αμείβονται με το ελάχιστον 
τέσσερις (4) ώρες υπερωρία ανεξαρτήτως αν έχουν 
εργασθεί λιγότερο. 

Εάν όμως η εργασία ξεπερνά τις τέσσερις ώρες θα 
αμείβονται υπερωριακώς για όσες ώρες έχουν εργασθεί 
ε) Για το διάστημα που τα πληρώματα των Ρυμουλκών 
εκτελούν επιφυλακή ως Ρυμουλκά Ασφαλείας Λιμένος 
Πειραιώς ή Θεσσαλονίκης σύμφωνα με την απόφαση 
του Υ.Ε.Ν. θα αμείβονται υπερωριακώς ως ορίζει το 

άρθρο 4 (παρ. γ), ανεξάρτητα εάν η επιφυλακή πραγ¬ 
ματοποιείται, Σάββατο, Κυριακή, αργία ή καθημερινή. 

ζ)Όταν τα πληρώματα των Ρυμουλκών απασχολούνται 
σε εκτέλεση επιφυλακής, σε πλοία που είναι αγκυρο¬ 
βολημένα πλησίον εγκαταστάσεων και σε περιπτώσεις 
μεταφόρτωσης φορτίου πετρελαιοειδών (λίμπο), καθώς 
και σε πλοία που φορτοεκφορτώνουν σε εγκαταστά¬ 
σεις πετρελαιοειδών και Ι_ΡΘ, στις προβλήτες (Πάχης 
Μεγάρων, Ρεβυθούσας, Αγίων Θεοδώρων, Ασπροπύργου, 
Ελευσίνας, Περάματος κ,λπ. και γενικά όλες τις προ¬ 
βλήτες και τα αγκυροβόλια Θεσσαλονίκης) οι οποίες 
είναι ιδιοκτησίας των εταιρειών (ΕΛΛΗΝΙΚΑ ΠΕΤΡΕΛΑΙΑ, 
Δ.Ε.Π.Α., ΜΟΤΟΒΟΙΕ, ΕΚΟ, 3ΗΕΕΕ, ΜΟΒΙΙ, ΕΤΕΚΑ, ΜΑΜΙ- 
ΔΑΚΗΣ κλπ.) θα αμείβονται υρερωριακώς ως κάτωθι. 

Για το διάστημα και μόνο από την έναρξη έως το 
πέρας της επιφυλακής για φορτοεκφόρτωση ή άλλη 
αιτία, που τα Ρυμουλκά δεν απασχολούνται ταυτόχρονα 
σε άλλη εργασία, τα πληρώματα θα αμείβονται υπερω- 
ριακώς με μονή (1/173) υπερωρία από 00:01 - 24:00 της 
ημέρας ως ορίζει το άρθρο 4 (παρ. γ) ανεξάρτητα εάν η 
επιφυλακή πραγματοποιείται, Σάββατο, Κυριακή, αργία. 

η) Από την παραπάνω ειδική ρύθμιση της υπερωρια- 
κής αμοιβής της (υποπαρ. ζ της παρ. 5) εξαιρούνται τα 
Ρυμουλκά που είναι ιδιοκτησίας από την διαχείριση ή 
ιδίων συμφερόντων, των ως άνω αναφερομένων εται¬ 
ρειών, τα πληρώματα των οποίων κατά την εκτέλεση 
των επιφυλακών θα αμείβονται υπερωριακώς σύμφωνα 
με τις γενικές διατάξεις που προβλέπει το άρθρο 4 της 
παρούσης Σ.Σ.Ε. 

θ) Στην περίπτωση που η έναρξη και η λήξη εργασίας 
συμπέσει μεταξύ των ωρών 24:00 έως 5:00 θα κατα¬ 
βάλλονται σε κάθε μέλος του πληρώματος οδοιπορικά. 

Επίσης σε έκτακτες περιπτώσεις, οι εργοδότες μπο¬ 
ρούν να ζητήσουν την έναρξη της πρωινής βάρδιας 
και μόνο αυτής την 4:00, τα δε πληρώματα δικαιούνται 
αναλόγου υπερωριακής αμοιβής για τις πλέον του κα¬ 
νονικού ωραρίου ώρες, καθώς επίσης και οδοιπορικά. 
6. Ώρες φυλακής και ανάπαυσης προσωπικού, 
α) Οι εκτελούντες φυλακή δηλαδή (δωρη κανονική 
εργασία συν υπερωρία όπως προβλέπει το άρθρο 3) 
στα Ρυμουλκά τα οποία είναι επανδρωμένα με (1) βάρδια 
(φυλακή) πληρώματος και απασχολούνται σε εργασίες 
εντός και πέριξ λιμένος, θα λαμβάνουν ελάχιστο σύνολο 
ωρών ανάπαυσης εκτός πλοίου τουλάχιστον εβδομήντα 
επτά (77) ώρες μέσα σε περίοδο επτά (7) ημερών. 

β) Συμφωνείται ότι στις περιπτώσεις εκτάκτου ανά¬ 
γκης άμεσης ασφάλειας του πλοίου και των επιβαινό- 
ντων, παροχή βοήθειας σε άλλα πλοία, συγκράτηση 
πλοίων λόγω δυσμενών καιρικών συνθηκών ή βλάβης, 
στις οποίες η περίοδος ανάπαυσης του προσωπικού 
θα διαταράσσεται από έκτακτες κλήσεις για εργασία 
ή δεν θα μπορεί να δοθεί περίοδος ανάπαυσης εκτός 
πλοίου, σε χρονικό διάστημα όμως που δεν θα υπερ¬ 
βαίνει τις σαράντα οκτώ (48) ώρες, οι ώρες ανάπαυσης 
των εργαζομένων, θα χορηγούνται όταν ομαλοποιηθεί η 
κατάσταση, με αντισταθμιστική περίοδος ανάπαυσης (ή 
ρεπό), έτσι ώστε να λαμβάνουν ελάχιστο σύνολο ωρών 
ανάπαυσης εκτός πλοίου τουλάχιστον εβδομήντα επτά 
(77) ώρες μέσα σε περίοδο επτά (7) ημερών. 

γ) Συμφωνείται επίσης ότι μόνο κατά τη διάρκεια της 
απασχόλησης ως ρυμουλκού ασφαλείας ή ρυμουλκού 
επιφυλακής για πυρασφάλεια σε διάφορες εγκαταστά¬ 
σεις, καθώς και επιφυλακή σε πλοία που φορτοεκφορ¬ 


τώνουν, πέραν του δώρου εργασίας δύναται να πραγ¬ 
ματοποιούνται επιφυλακές έως 40ωρών, μετά την λήξη 
της οποίας θα δίνεται τουλάχιστον ανάπαυση 10 ωρών 
εκτός του πλοίου. Σε περίπτωση που η λήξη επιφυλακής 
συμπίπτει με την εβδομαδιαία βάρδια του συγκεκριμέ¬ 
νου ρυμουλκού η προαναφερόμενη ανάπαυση θα δίνεται 
με το πέρας της βάρδιας. 

Το σύνολο ωρών επιφυλακής στην διάρκεια της εβδο¬ 
μάδας δεν θα υπερβαίνει τις 96 ώρες. 

Το προσωπικό καταστρώματος και μηχανής θα ανα¬ 
λαμβάνει μόνο καθήκοντα φυλακής εκ περιτροπής βάσει 
του πίνακα που καταρτίζεται από τον πλοίαρχο για 
να γίνεται δίκαιη κατανομή των ωρών εργασίας και 
ανάπαυσης και με την προϋπόθεση ότι η ανάπαυση 
του πλοιάρχου και του πληρώματος δεν πρέπει να είναι 
λιγότερη από δώδεκα (12) ώρες εντός του εικοσιτετρα¬ 
ώρου (24). 

Διευκρινίζεται ότι για τις ώρες επιφυλακής που συμπί¬ 
πτουν με υπερωριακή εργασία του πλοιάρχου και του 
πληρώματος θα αμείβεται υπερωριακώς, όπως προ- 
βλέπεται για τη συγκεκριμένη περίπτωση, ανεξάρτητα 
αν εκτελούν ή όχι καθήκοντα υπεύθυνου φυλακής ή 
βάρδιας φυλακής. 

Αν το πλήρωμα από αρχή έως το πέρας της εβδομά¬ 
δας (από Δευτέρα 6:00 ή 7:00, έως Δευτέρα 6:00 ή 7:00) 
έχει χρόνο ανάπαυσης εκτός πλοίου λιγότερο από 65 
ώρες, δικαιούται ρεπό μία εργάσιμη ημέρα ανάπαυσης. 

Το ρεπό θα δίνεται στις αμέσως δέκα πέντε (15) επό¬ 
μενες ημέρες σε ημέρα που δεν θα είναι Σάββατο, Κυ¬ 
ριακή ή εορτή. 

δ) Με μέριμνα του Πλοιάρχου ή του Κυβερνήτη Ρ/Κ 
θα τηρείται αρχείο (πίνακας) των καθημερινών ωρών 
ανάπαυσης προσωπικού, για το περιεχόμενο του οποίου 
θα δικαιούται να ενημερώνεται το πλήρωμα και θα είναι 
πάντα διαθέσιμο για έλεγχο από τις αρμόδιες αρχές 
για το χρονικό διάστημα των προηγουμένων οκτώ (8) 
ημερών. 

ε) Η παραπάνω ρύθμιση της (παρ. 6 του άρθρου 3) 
δεν εφαρμόζεται στις περιπτώσεις που προβλέπουν τα 
άρθρα 13,16 και 17 της παρούσης Σ.Σ.Ε., ενώ ειδικά για 
το άρθρο 13 εφαρμόζονται οι ισχύουσες διατάξεις για 
την οργάνωση του χρόνου εργασίας. 

Άρθρο 4ο 

ΥΠΟΛΟΓΙΣΜΟΣ ΕΞΤΡΑ ΑΜΟΙΒΩΝ 
ΚΑΙ ΑΜΟΙΒΩΝ ΥΠΕΡΩΡΙΩΝ 

α) Δια την 7ώρο εργασία στο λιμάνι κατά τις Εορτές 
(και οι Εορτές που συμπίπτουν με Κυριακή ή Σαββάτο), 
καταβάλλεται και έξτρα αμοιβή ίση με το 75% του 1/25 
του βασικού μισθού, της ημέρας υπολογιζόμενης από 
00:01 μέχρι 24:00. 

β) Η αποζημίωση για κάθε ώρα υπερωριακής εργασίας 
ορίζεται σε 1/173 του βασικού μισθού, προσαυξημένου 
κατά 25% για τις ώρες υπερωριακής εργασίας από Δευ¬ 
τέρα έως Παρασκευή και κατά 50% για όλες τις ώρες 
εργασίας του Σαββάτου, για πέραν του δώρου ώρες 
εργασίας των Κυριακών, και τις πέραν του 7ωρου ώρες 
εργασίας των Εορτών. 

Στην μεμονωμένη περίπτωση που αναφέρει το άρθρο 
3 (παρ. 3, υποπαρ. δ), (παρ. 4, υποπαρ. β), και το άρθρο 
13 (παρ. 2, υποπαρ. δ) δεν δοθεί εργάσιμη ημέρα ανά¬ 
παυσης (ρεπό) κατά τις ως άνω περιπτώσεις, η δωρη 
απασχόληση κατά την τελευταία εργάσιμη ημέρα του 

Ιδημέρου θα αμείβεται υπερωριακώς με προσαύξηση 
της υπερωρίας κατά 100%. 

Στην περίπτωση που αναφέρει το άρθρο 3 παρ. 6, 
υποπαρ. γ συμφωνείται ότι βασική επιδίωξη είναι η χο- 
ρήγηγη του χρόνου της 24ωρης ανάπαυσης εκτός του 
πλοίου (εργάσιμη ημέρα - ρεπό), σε εξαιρετική δε περί¬ 
πτωση που αυτό δεν είναι εφικτό, η δωρη απασχόληση 
κατά την τελευταία εργάσιμη ημέρα του Ιδημέρου θα 
αμείβεται υπερωριακώς με προσαύξηση της υπερωρίας 
κατά 100%. 

γ) Οι ώρες υπερωριακής εργασίας που αναφέρει το 
άρθρο 3 (παρ. δ υποπαρ. ε, ζ,) θα υπολογίζονται με το 
1/173 του βασικού μισθού της Σ.Σ.Ε. 

δ) Για την νυκτερινή εργασία από 22:00-6:00 το βασικό 
ωρομίσθιο θα προσαυξάνεται κατά 23%. 

ε) Σε περίπτωση που συμπίπτουν περισσότερες της 
μίας προσαυξήσεις, θα υπολογίζονται χωριστά και 
αθροιστικά στο βασικό ημερομίσθιο ή ωρομίσθιο. 

ζ) Με βάση τις παραπάνω ρυθμίσεις των παραγράφων 
α, β, γ, δ και ε, του παρόντος άρθρου καταχωρείται ο 
παρακάτω πίνακας, υπερωριακής και έξτρα αμοιβής 
σε ευρώ. 

Πίνακας υπερωριακής και έξτρα αμοιβής έτους 2013 


ΠΙΝΑΚΕΣ ΥΠΕΡΩΡΙΑΚΗΣ ΚΑΙ ΕΞΤΡΑ ΑΜΟΙΒΗΣ 

(Από 1.1.2013 έως 31.12.2013) 

ΕΙΔΙΚΟΤΗΤΕΣ 

ΩΡΟΜΙΣΘΙΟ 

ΕΞΤΡΑ 75% 


Με Βασικό 
1/173 

+25% 

+50% 

+100% 

Με Βασικό 
1/25 X 75% 

1. Κυβερνήτης Ρ/Κ 

11,59 

14,49 

17,39 

23,18 

60,18 

2. Μηχανικός 

11,36 

14,20 

17,04 

22,72 

58,94 

3. Ανθυποπλοί¬ 
αρχος 

10,55 

13,19 

15,83 

21,10 

54,74 

4. Υψ. Μηχ/κός - 
Μηχανοδηγός Α' 

8,29 

10,36 

12,44 

16,58 

43,03 

5. Ναύκληρος 

8,29 

10,36 

12,44 

16,58 

43,03 

6. Λιπαντής - 
Μηχανοδηγός Β' 

7,79 

9,74 

11,69 

15,58 

40,41 

7. Ναύτης 

7,70 

9,63 

11,55 

15,40 

39,95 

8. Ναυτόπαις 

4,87 

6,09 

7,31 

9,74 

25,26 


Διευκρινίζεται ότι η προσαύξηση κατά 2δ% της νυκτε¬ 
ρινής εργασίας, όπως ορίζει η (παράγραφος δ), υπολο¬ 
γίζεται χωριστά και αθροιστικά στο βασικό ωρομίσθιο 
σύμφωνα με την (παράγραφο ε) και είναι ίση με μία 
διπλή (1/173+100%) υπερωρία ανά 8ωρο εργασία. 

η) Το σύνολο της αμοιβής των υπερωριών και έξτρα 
αμοιβών του μηνάς, υπολογίζεται στο ατύχημα και στην 
αποζημίωση. 

Άρθρο δο 

ΕΔΡΑ - ΒΑΣΕΙΣ - ΠΕΡΙΟΧΕΣ ΛΙΜΕΝΩΝ 

α)Έδρα των Ελληνικών Ρυμουλκών δια την εφαρμογή 
των όρων της παρούσης Συλλογικής Σύμβασης, ορίζεται 
ο Πειραιάς και η Θεσσαλονίκη. 

β) Όλοι οι άλλοι λιμένες εκτός περιοχής λιμένος Πει¬ 
ραιώς και Θεσσαλονίκης, θεωρούνται βάσεις. 


γ) Η περιοχή λιμένος Πειραιώς, ορίζεται σε ακτίνα 3δ 
Ν/Μ από το Κεντρικό λιμένα με όλους τους εντός αυτής 
συμπεριλαμβανομένους λιμένες, ακτές, εγκαταστάσεις, 
διυλιστήρια, ναυπηγεία, ί.Ρ.Θ, καρνάγια, επισκευαστική 
ζώνη κ.λπ. Γ ια όλα τα άλλα λιμάνια της χώρας, ορίζεται 
ως περιοχή του λιμένα της βάσεως σε ακτίνα 30 Ν/Μ. 

δ) Σε περίπτωση αλλαγής της βάσεως του Ρυμουλκού, 
το συνδεόμενο με την αλλαγή ταξίδι θεωρείται συνέχεια 
της εργασίας του λιμένα. 

ε) Προκειμένου περί του λιμένος Πειραιώς και των 
πέριξ αυτού λιμένων και εγκαταστάσεων σε ακτίνα 
3δ Ν/Μ, δια την μεταφορά των πληρωμάτων κατά την 
έναρξη και λήξη της εργασίας των, μεταξύ του αγκυ¬ 
ροβολιού των Ρυμουλκών και της Κεντρικής αγοράς 
του λιμένος Πειραιώς προκυμαίας, οι ιδιοκτήτες των 
Ρυμουλκών υποχρεούνται όπως διαθέτουν κατάλληλο 
πλωτό ή χερσαίο μέσο. 

Αρθρο 8ο 

ΓΕΝΙΚΕΣ ΥΠΟΧΡΕΩΣΕΙΣ ΠΛΗΡΩΜΑΤΩΝ 

α) Οι κυβερνήτες των Ρυμουλκών, έχουν υποχρέωση 
να κινούν τα Ρυμουλκά σύμφωνα και αποκλειστικά με 
τις εντολές που λαμβάνουν από την Διεύθυνση. 

Στα πλαίσια δε αυτών των εντολών να παίρνουν πρω¬ 
τοβουλία για την όσο το δυνατόν καλύτερη εκτέλεση 
της εργασίας, έχουν την ευθύνη για την συντήρηση των 
σκαφών κατά τις ώρες της απραξίας γενικά ασκούν επο- 
πτεία επί του πληρώματος έχοντας βαρύνουσα γνώμη 
για την επιλογή. 

β) Η καλή συντήρηση του Μηχανοστασίου, είναι έργο 
του Προϊσταμένου αυτού κατά τα αναφερόμενα και 
σε συνεννόηση με τον Κυβερνήτη. Το προσωπικό της 
μηχανής όταν του ζητηθεί από την πλοιοκτήτρια εται¬ 
ρεία να κάνει την επισκευή των κυρίων μηχανών, ηλε¬ 
κτρομηχανών, αντλιών, κομπρεσέρ κ,λπ. ή το καθαρισμό 
ψυγείων ή δεξαμενών, δικαιούνται ιδιαίτερη αμοιβή που 
καθορίζεται με κοινή συμφωνία. 

γ) Γενικά υποχρέωση όλου του πληρώματος είναι η 
σωστή εκτέλεση της εργασίας και η πρόθυμη εκτέλε¬ 
ση των εντολών της Διεύθυνσης για την κάλυψη των 
αναγκών των λιμένων όλο το 24ωρο για την εξυπηρέ¬ 
τηση εκτάκτων αναγκών (παροχή βοήθειας - πυρκαγιάς 
κ.λπ.) και φυσικά πάντοτε σύμφωνα με τους όρους της 
παρούσας Σ.Σ. 

δ) Δεν υπάρχει ευθύνη του Κυβερνήτη για την ασφά¬ 
λεια του Ρυμουλκού μετά τη λήξη εργασίας, αφού φυ¬ 
σικά δεν παραλείψει να δέσει αυτό καλά και να λάβει 
όλα τα απαιτούμενα μέτρα για την ασφάλειά του. Στα 
Ρυμουλκά με βάρδιες οι ευθύνες για την καλή συντήρη¬ 
ση τόσο του σκάφους όσο και της μηχανής είναι κοινές 
για τους υπεύθυνους όλων των βαρδιών. 

ε) Στη περίπτωση απρόβλεπτου ακινητοποίησης Ρυ¬ 
μουλκού λόγω ζημίας ή άλλης αιτίας ή λόγω ανάγκης 
κίνησης άλλων ρυμουλκών από τα προγραμματισμένα, 
οι ιδιοκτήτες μπορούν να ζητήσουν και τα πληρώματα 
πρέπει να δεχτούν να μετατεθούν από Ρυμουλκό σε 
Ρυμουλκό της ιδίας εταιρείας το οποίο θα εργάζεται 
στο ίδιο λιμάνι, χωρίς να θίγονται τα μέχρι μεταθέσεως 
δικαιώματά των, ώστε σε κάθε περίπτωση να εξασφα¬ 
λίζεται η καλύτερη δυνατή εξυπηρέτηση της εργασίας. 
Οι εν λόγω μεταβολές πρέπει να νομιμοποιούνται το 
ταχύτερο. 

Άρθρο 7ο 

ΕΠΙΔΟΜΑ ΚΥΡΙΑΚΩΝ 

α) Από 1.1.2003 και στο εξής για όλες τις Κυριακές 
εκάστου μηνός και μέχρι 8 ώρες εργασίας στο λιμάνι 
και εν πλω, καταβάλλεται ιδιαίτερη αμοιβή υπό τύπον 
επιδόματος ανερχόμενη μηνιαίως σε ποσοστό είκοσι 
δύο τοις εκατό (22%) επί των βασικών μισθών (του άρ¬ 
θρου 1) της παρούσης Σ.Σ.Ε. ανά ειδικότητα. 

Διευκρινίζεται ότι το επίδομα αυτό χορηγείται σε όλα 
τα μέλη του πληρώματος και για όλες τις Κυριακές, 
ανεξαρτήτως παροχής εκ μέρους αυτών ή μη υπηρεσίας. 

Εάν η σύμβαση ναυτολογήσεως του εργαζόμενου λυ¬ 
θεί πριν την 30η του μήνα, ο εργαζόμενος δικαιούται το 
1/30 του 22% του επιδόματος Κυριακών για την κάθε 
ημέρα που έχει εργασθεί έως την ημερομηνία απόλυ¬ 
σής του. 

Επίσης θα λαμβάνεται η μέριμνα από τους πλοιο¬ 
κτήτες ώστε, η εργασίας των φυλακών (βαρδιών) των 
ρυμουλκών τις Κυριακές να γίνεται κατά δίκαιο τρόπο, 
εναλλάξ και κατά απόλυτη σειρά και σύμφωνα πάντα 
με τις ανάγκες της εργασίας. 

Το ανωτέρω επίδομα θα καταβάλλεται και στην απο¬ 
ζημίωση, ασθένεια ή ατύχημα. 

Αρθρο 8ο 
ΑΔΕΙΕΣ 

α) Τα πληρώματα των Ρυμουλκών δικαιούνται από την 
1η Ιανουάριου 1999 και στο εξής, ρδεια ίση με οκτώ (8) 
ημέρες για κάθε μήνα υπηρεσίας, δηλαδή ετήσια άδεια 
ενενήντα έξι (96) ημέρες συνυπολογιζομένων Σαββάτων, 
Κυριακών και Αργιών. 

β) Το ημερομίσθιο για τον υπολογισμό της αποζημί¬ 
ωσης της κάθε ημέρας της Αδειας είναι ίσο με το 1/25, 
του συνόλου του Βασικού Μισθού του άρθρου 1 και των 
Επιδομάτων του άρθρου 2. 

γ) Οι άδειες θα δίδονται κατά την κρίση των εργο¬ 
δοτών ανάλογα με τις ανάγκες της εργασίας και σε 
συνεργασία με την επαγγελματική οργάνωση των εργα¬ 
ζομένων (Π.Ε.Π.Ρ.Ν.) για την απορρόφηση των ανέργων. 
Συμφωνείται ότι κατά τις προσλήψεις προτεραιότητα 
θα έχουν οι εγγεγραμμένοι στη λίστα ανέργων της 
(Π.Ε.Π.Ρ.Ν.), εφόσον έχουν προηγηθεί οι διαδικασίες ευ- 
ρέσεως εργασίας μέσω του Γ.Ε.Ν.Ε. 

δ) Η χορήγηση της άδειας θα γίνεται σε δύο τμήματα, 
ένα το Καλοκαίρι και ένα τον Χειμώνα. Στον κάθε εργα¬ 
ζόμενο θα χορηγούνται μόνο οι ημέρες της άδειας που 
του αναλογούν σύμφωνα με την προηγούμενη υπηρεσία 
του, όπως αναφέρει η (παράγραφος α) του ίδιου άρθρου. 

ε) Κατά την απόλυση θα καταβάλλεται στον εργα¬ 
ζόμενο η αποζημίωση που αναλογεί για την κάθε ημέ¬ 
ρα της άδειας που του χορηγείται. Οι απολύσεις στις 
περιπτώσεις αυτές γίνονται με το αιτιολογικό «Λόγω 
Αδειας» και θα αναγράφεται στο ναυτικό φυλλάδιο του 
εργαζόμενου ο αριθμός των ημερών της άδειας που του 
έχουν χορηγηθεί. 

στ) Γ ενικά απαγορεύεται η μη χορήγηση της ετήσιας 
άδειας έναντι μόνο καταβολής χρηματικής αποζημίω¬ 
σης. Σε έκτακτες όμως περιπτώσεις που για οποιοδή- 
ποτε λόγο στον εργαζόμενο δεν έχει χορηγηθεί έως 
το τέλος του έτους η ετήσια άδεια που του αναλογεί 
σύμφωνα με την προηγούμενη υπηρεσία του, ο εργοδό¬ 
της είναι υποχρεωμένος να καταβάλλει σ’ αυτόν μόνο 
τον ανάλογο μισθό του χρόνου αδείας που δικαιούται 


σύμφωνα με τη (παράγραφο β). Σε κάθε όμως περίπτω¬ 
ση με την απόλυση του Ναυτικού εξοφλείται η τυχόν 
οφειλόμενη σε αυτόν άδεια. 

7. Διευκρινίζεται ότι μετά το πέρας της άδειας, ο 
εργοδότης είναι υποχρεωμένος να επαναπροσλάβει 
τον εργαζόμενο για εργασία. Σε περίπτωση όμως μη 
επαναπρόσληψης του εργαζόμενου, αυτό θα θεωρείται 
«Απόλυση» με ευθύνη του πλοιοκτήτη και ο εργαζόμενος 
θα δικαιούται αποζημίωση, η οποία θα καταβάλλεται 
σ’ αυτόν από τον πλοιοκτήτη παρουσία της αρμόδιας 
Λιμενικής αρχής. 

η) Για κάθε αυθαίρετες απουσίες θα εφαρμόζονται οι 
διατάξεις του άρθρου 65 του ΚΙΝΔ. 

Αρθρο 9ο 
ΑΠΟΖΗΜΙΩΣΗ 

Συμφωνείται ότι η προβλεπόμενη από τον ΚΙΝΔ, όσο 
αφορά τον αριθμό των ημερών, αποζημίωση λόγω απο- 
λύσεως του Ναυτικού καταβάλλεται και στους Πλοιάρ¬ 
χους και Κυβερνήτες των Ρυμουλκών. 

Το Ημερομίσθιο της αποζημίωσης, είναι ίσο με το 1/25 
του συνόλου των τακτικών αποδοχών, ήτοι του βασικού 
μισθού, των επιδομάτων, την αναλογία της άδειας και 
του μέσου όρου των υπερωριών και έξτρα αμοιβών του 
προηγουμένου χρόνου εργασίας. 

Αρθρο 10ο 

ΠΡΟΣΛΗΨΕΙΣ - ΙΔΙΟΤΗΤΑ ΠΛΗΡΩΜΑΤΩΝ - 
ΕΦΑΡΜΟΣΤΕΑ ΝΟΜΟΘΕΣΙΑ 

α) Ολα τα πληρώματα των πλοίων που αφορά η πα¬ 
ρούσα Συλλογική Σύμβαση καταρτίζονται από τα τα¬ 
κτικά μέλη της Επαγγελματικής οργάνωσης (Π.Ε.Π.Ρ.Ν.), 
εφόσον έχουν προηγηθεί οι διαδικασίες ευρέσεως ερ¬ 
γασίας μέσω του Γ.Ε.Ν.Ε., κατόπιν αιτήσεως των Πλοι¬ 
οκτητών και κατά απόλυτον εκλογή αυτών. 

β) Προκειμένου περί προσώπων που δεν ανήκουν στην 
οργάνωση που αναφέρει η προηγούμενη παράγραφος, 
η οργάνωση αυτή με αίτηση των ενδιαφερομένων, υπο- 
χρεούται στην εγγραφή αυτών ως μελών της, εφ’ όσον 
έχουν τα προσόντα που καθορίζονται από το καταστα¬ 
τικό της οργάνωσης. 

γ) Οι ατομικές Συμβάσεις ναυτολόγησης συνάπτονται 
για αόριστον χρόνο και με όρους εργασίας και αμοιβής 
σύμφωνα με την εκάστοτε ισχύουσα Συλλογική Σύμβαση 
Εργασίας. Η σύναψη ατομικών Συμβάσεων Ορισμένου 
Χρόνου, επιτρέπεται μόνο σε μεμονωμένες ή ομαδικές 
ναυτολογήσεις όταν πρόκειται για παραλαβή - τρα¬ 
βερσάδα. 

δ) Ολα τα πληρώματα των Ρυμουλκών είναι'Ελληνες 
Ναυτικοί και υπόκεινται στις διατάξεις του ΚΙΝΔ και στα 
άρθρα της παρούσης Συλλογικής Σύμβασης Εργασίας 
και κανείς δεν θα ναυτολογείται στα Ρυμουλκά αν δεν 
είναι εφοδιασμένος με Ναυτικό Φυλλάδιο και το ανάλο¬ 
γο Πτυχίο - Δίπλωμα - Αδεια. Η οργανική σύνθεση των 
πληρωμάτων των Ρυμουλκών ορίζεται από το Προεδρικό 
Διάταγμα που ισχύει σήμερα. 

Οι ναυτολογήσεις των ειδικοτήτων και το κεκτημένο 
αποδεικτικό ναυτικής ικανότητας που απαιτείται ανά 
ειδικότητα, ανάλογα με την ιπποδύναμη των προωστη- 
ρίων μηχανών (Β.Η.Ρ.) ορίζονται από το Π.Δ. 243/29.7.1998 
όπως τροποποιήθηκε και ισχύει. 

ε) Οι πλοιοκτήτες των Ρυμουλκών έχουν την υπο¬ 
χρέωση να ναυτολογούν άμεσα για την ανανέωση των 

«Αποδεικτικών Ναυτικής Ικανότητας», τους κατόχους 
των κατάλληλων πιστοποιητικών Α', Β', Γ' Πλοιάρχου και 
Μηχανικού πριν τη λήξη της προβλεπόμενης διάρκειας 
ισχύος τους, σύμφωνα με το (Π.Δ. 243/1998 όπως τροπο¬ 
ποιήθηκε και ισχύει), για όσο χρόνο απαιτείται για την 
ανανέωση, (α) τουλάχιστον 12μηνη θαλάσσια υπηρεσία 
με ειδικότητα αντίστοιχη ή ανώτερη του κατεχόμενου 
πιστοποιητικού ή (β) θαλάσσια υπηρεσία 3 μηνών (στο 
αμέσως προηγούμενο διάστημα) σαν υπεράριθμοι, με 
ειδικότητα αντίστοιχη ή μιας θέσης κατώτερης του κα¬ 
τεχόμενου πιστοποιητικού, χωρίς να διαφοροποιούνται 
οι αποδοχές που ελάμβαναν σύμφωνα με την παρούσα 
Σ.Σ.Ε. πριν την υποχρεωτική ως άνω ναυτολόγηση. 

Αρθρο 11ο 

ΕΙΣΦΟΡΕΣ ΥΠΕΡ ΑΣΦΑΛΙΣΤΙΚΩΝ ΤΑΜΕΙΩΝ Κ.ΛΠ. - 
ΕΞΟΦΛΗΣΗ ΑΠΟΔΟΧΩΝ 

α) Οι εισφορές υπέρ των ασφαλιστικών ταμείων των 
εργαζομένων (ΝΑΤ - ΤΠΕΝ - ΚΕΑΝ - ΕΛΟΕΝ - ΕΣΤΙΑ), 
θα βαρύνουν τον εργοδότη και τον εργαζόμενο κατά 
την νόμιμη αναλογία. Στις προσαυξήσεις του Ν.Α.Τ. επί 
του Βασικού Μισθού της Σ.Σ.Ε. συμπεριλαμβάνεται και 
η προσαύξηση για την άδεια. 

β) Συμφωνείται ότι οι εισφορές υπέρ της επαγγελ¬ 
ματικής οργάνωσης των εργαζομένων των Ρυμουλκών 
(Π.Ε.Π.Ρ.Ν.) θα παρακρατούνται από τις παροχές και 
θα αποδίδονται ανάλογα από τους εργοδότες εντός 
διμήνου. 

γ) Σε περίπτωση ασθένειας ή εργατικό ατύχημα για 
τους ασφαλισμένους του Ν.Α.Τ. εφαρμόζεται ο ΚΙΝΔ 
και γενικά η ναυτική νομοθεσία. Ο μισθός ασθένειας ή 
ή ατυχήματος ορίζεται στο επόμενο άρθρο. 

δ) Οι απολυόμενοι της εργασίας για κάθε διαφορά 
θα διέπονται από την εκάστοτε ισχύουσα Συλλογική 
Σύμβαση, νόμους και διατάγματα. 

ε) Οι αποδοχές των πληρωμάτων και οι υπερωρίες θα 
εκκαθαρίζονται και θα εξοφλούνται κάθε Ιδνθήμερον, 
θα χορηγείται δε σε κάθε έναν αναλυτικό σημείωμα 
αποδοχών και κρατήσεων στο τέλος εκάστου μηνός. 

Αρθρο 12ο 
ΜΙΣΘΟΣ ΑΣΘΕΝΕΙΑΣ 

α) Ο μισθός των πληρωμάτων των Ρυμουλκών σε πε¬ 
ρίπτωση ασθένειας ορίζεται σε ποσοστό ογδόντα πέντε 
τοις εκατό (85%) του συνόλου των τακτικών αποδοχών. 

Σε περίπτωση νοσηλείας εκτός Νοσοκομείου ή Κλινι¬ 
κής πλέον του οριζομένου ως άνω μισθού, θα καταβάλ¬ 
λεται και αντίτιμο τροφής για το έτος 2013, επτά ευρώ 
και εξήντα πέντε λεπτά (7,65) την ημέρα. 

β) Σε περίπτωση ατυχήματος ή χειρουργικής επέμβα¬ 
σης θα καταβάλλεται ως μισθός, το σύνολο των ενέρ¬ 
γειας αποδοχών καθώς και το αντίτιμο τροφής. 

Άρθρο 13ο 
ΤΑΞΙΔΙ 

1) Αναγνωρίζεται υποχρέωση των πληρωμάτων των 
Ρυμουλκών να συμμετέχουν σε εκτέλεση ταξιδιών στο 
εσωτερικό για ρυμουλκήσεις ή ναυαγοσωστικές εργα¬ 
σίες με την προβλεπόμενη σύνθεση λιμένος. 

α) Κατά τη διάρκεια των ταξιδιών τα πληρώματα θα 
παίρνουν πέραν του συνόλου των τακτικών αποδοχών 
της παρούσης Σ.Σ.Ε. ειδικό επίδομα ταξιδιού εσωτερι¬ 
κού που θα υπολογίζεται στα 18/24 του 1/173 των βα¬ 


σικών αποδοχών για κάθε ώρα ταξιδιού από την ώρα 
αναχωρήσεως του Ρυμουλκού από τον Πειραιά ή την 
Θεσσαλονίκη ή το λιμάνι της βάσης του και μέχρι επι¬ 
στροφής εις αυτό, δηλαδή ειδικό επίδομα ταξιδιού ίσο 
με 18 ώρες υπερωρία το 24ωρο, καθώς και τροφοδοσίας 
που ορίζεται για το έτος 2013, σε οκτώ ευρώ και είκοσι 
επτά λεπτά (8,27) την ημέρα κατ' άτομο ή σε είδος κατά 
την κρίση του ιδιοκτήτη και ανάλογα με την εργασία. 

Διευκρινίζεται ότι δια ώρες αναμονής του Ρυμουλκού 
σε λιμάνι το εν λόγω ειδικό επίδομα ταξιδιού μειώνεται 
κατά 60% για κάθε ώρα αναμονής. 

β) Το ειδικό επίδομα ταξιδιού υπολογίζεται επί των 
βασικών αποδοχών και είναι σταθερό χωρίς προσαυξή¬ 
σεις λόγω Σαββάτου και Κυριακών εξαιρετέων ή άλλων 
λόγων, μη δικαιουμένων οιασδήποτε άλλης υπερωριακής 
αμοιβής. 

2) Ειδικά για τα Ρυμουλκά που εκτελούν πλόες εκτός 
λιμένος (οι περιοχές εντός και πέριξ λιμένος ορίζονται 
από το άρθρο 5ο της παρούσης Σ.Σ.Ε.) τα οποία, α) 
έχουν μόνιμη σύνθεση πληρώματος αυτή που προβλέπε- 
ται από το άρθρο (2) του Π.Δ. «περί οργανικής σύνθεσης 
πληρώματος ρυμουλκών λιμένος και ρυμουλκών - ναυα¬ 
γοσωστικών ανοικτής θαλάσσης» ή β) διατηρούν σε ισχύ 
πιστοποιητικά αξιοπλοίας «Διεθνών πλόων» και υπό την 
βασική προϋπόθεση να διαθέτουν «άδεια ρυμουλκού» θα 
αμοίβονται ως εξής: 

α) Κατά την διάρκεια εκτέλεσης του πλου (ρυμουλ¬ 
κήσεις ή απασχόληση σε ναυαγοσωστικές εργασίες) 
τα πληρώματα θα λαμβάνουν πέραν του συνόλου των 
τακτικών αποδοχών της παρούσης Σ.Σ.Ε. ειδικό επίδομα 
πλου, ίσο με το πέντε τοις εκατό (5%) την ημέρα επί 
των βασικών μισθών ανά ειδικότητα. Για κλάσμα ημέρας 
το ποσόν του επιδόματος θα υπολογίζεται αναλογικά. 

Οι λαμβάνοντες το παραπάνω επίδομα, δεν δικαιού¬ 
νται και την ταυτόχρονη λήψη του ειδικού επιδόματος 
της ανωτέρω παρ. Ια του ίδιου άρθρου. 

Διευκρινίζεται ότι δια ώρες αναμονής του Ρυμουλκού 
σε λιμάνι το εν λόγω ειδικό επίδομα πλου μειώνεται 
κατά 50% για κάθε ώρα αναμονής. 

β) Οι πλοιοκτήτες έχουν την υποχρέωση κατά τη 
διάρκεια του πλου να παρέχουν και τροφοδοσία που 
ορίζεται για το έτος 2013, σε οκτώ ευρώ και είκοσι 
επτά λεπτά (8,27) την ημέρα κατ’ άτομο ή σε είδος στο 
πλοίο κατά την κρίση του ιδιοκτήτη και ανάλογα με 
την εργασία. 

γ) Το ειδικό επίδομα πλου είναι σταθερό χωρίς προ¬ 
σαυξήσεις λόγω Σαββάτου, Κυριακών, αργιών εξαιρετέ¬ 
ων ή άλλων λόγων μη δικαιουμένων οιασδήποτε άλλης 
υπερωριακής αμοιβής. 

δ) Τα πληρώματα θα δικαιούνται επιπλέον και μία (1) 
ημέρα ανάπαυσης (ρεπό) μετά την εκτέλεση ταξιδιού 
άνω των δέκα ημερών που θα δίδεται υποχρεωτικά το 
επόμενο Ιδήμερο. Στη περίπτωση που δεν δοθεί εργάσι¬ 
μη ημέρα ανάπαυσης (ρεπό) το ως άνω χρονικό διάστη¬ 
μα, η δωρη απασχόληση κατά την τελευταία εργάσιμη 
ημέρα του Ιδήμερου θα αμείβεται υπερωριακώς με προ¬ 
σαύξηση υπερωρίας όπως ορίζει το (άρθρο 4 παρ. β). 

Αρθρο 14ο 
ΟΡΟΙ ΕΡΓΑΣΙΑΣ 

ΚΑΙ ΕΞΤΡΑ ΑΜΟΙΒΕΣ ΠΛΗΡΩΜΑΤΩΝ ΒΑΣΕΩΝ 

α) Τα πληρώματα των Ρυμουλκών τα εργαζόμενα στις 
βάσεις (όπως αυτές ορίζονται στο άρθρο 5 της παρού- 

σης) εάν η εταιρεία στη βάση που εργάζεται έχει ένα 
μόνο Ρυμουλκό χωρίς βάρδιες έχουν υποχρέωση να 
διατηρούν επαφή με αυτό μετά τη λήξη της κανονικής 
ημερήσιας εργασίας και να επανέρχονται όποτε τους 
ζητηθεί για την εξυπηρέτηση των αναγκών και του σκο¬ 
πού των Ρυμουλκών. 

β) Οι κατά τα ανωτέρω απασχολούμενοι δικαιούνται 
πέραν του βασικού μισθού του άρθρου 1, τα επιδόματα, 
και κατ’ αποκοπή αμοιβή που θα υπολογίζεται στα 13/24 
του βασικού μισθού για τον Πλοίαρχο ή Κυβερνήτη Ρ/Κ 
και τον Μηχανικό και στα 17/24 του βασικού μισθού για 
το υπόλοιπο πλήρωμα. 

γ) Διευκρινίζεται ότι η αμοιβή αυτή δεν είναι εκτός 
έδρας επίδομα, αλλά κατ’ αποκοπή αμοιβή για υπε- 
ρωριακή εργασία, εργασία κατά Σάββατα, αργίες, (τις 
Κυριακές πέραν του δώρου) και νυκτερινή ως και κάθε 
άλλη έξτρα αμοιβή προβλεπομένη από τη παρούσα 
Συλλογική Σύμβαση. 

Αυτονόητο είναι ότι ο τόπος καταγωγής του ναυτικού 
ή ο λιμήν νηολογίου του Ρυμουλκού δεν έχουν καμία 
επίδραση για την καταβολή της παραπάνω κατ’ απο¬ 
κοπή αμοιβής. 

δ) Φυσικά και στην περίπτωση που τα πληρώματα θα 
απασχολούνται με το ανωτέρω σύστημα, θα εφαρμό¬ 
ζονται όλοι οι άλλοι όροι της παρούσας Σ.Σ. που δεν 
προβλέπεται ειδική ρύθμιση από το παρόν άρθρο. 

ε) Σε περίπτωση που σε βάση υπάρχουν περισσότερα 
από ένα (1) Ρυμουλκό της ιδίας εταιρείας ή πλοιοκτησίας 
παρέχεται η δυνατότητα στον εργοδότη να μην αποδε¬ 
χθεί την κατά το ανωτέρω κατ’ αποκοπή ρύθμιση των 
έξτρα αμοιβών, υπό τον όρο όμως ότι θα εφαρμόζονται 
όλοι οι όροι εργασίας και αμοιβών που περιέχονται στην 
παρούσα Συλλογική Σύμβαση και ισχύουν για την έδρα 
των Ελληνικών Ρυμουλκών. 

Άρθρο 15ο 

ΚΑΤΑΣΚΕΥΗ ή ΕΚΜΕΤΑΛΛΕΥΣΗ ΛΙΜΕΝΙΚΩΝ ΕΡΓΩΝ - 

ΕΓΚΑΤΑΣΤΑΣΕΩΝ (ΜΟΛΟΙ, ΠΡΟΒΛΗΤΕΣ. ΣΗΡΑΓΓΕΣ. 

ΓΕΦΥΡΕΣ. ΔΙΩΡΥΓΕΣ Κ.ΛΠ.) 

Τα πληρώματα των Ρυμουλκών που απασχολούνται 
αποκλειστικά και προσφέρουν βοηθητικές υπηρεσίες 
στην κατασκευή ή την εκμετάλλευση σε έργα (κατα¬ 
σκευές λιμένων, προσχώσεις, μόλοι, προβλήτες, σήραγ¬ 
γες, γέφυρες, διώρυγες κ.λπ.) τα οποία ανήκουν ή δια¬ 
χειρίζονται διάφορες ιδιωτικές εργοληπτικές, τεχνικές 
εταιρείες, εργάζονται και αμείβονται ως κάτωθι: 

1. Εργασία των πληρωμάτων οκτώ (8) συνεχείς ώρες 
ημερησίως. 

Οι ώρες της καθημερινής εργασίας των πληρωμά¬ 
των των Ρυμουλκών αυτών κατά τις εργάσιμες ημέρες 
της εβδομάδος, από 1.1.2001 και στο εξής ορίζονται σε 
οκτώ (8) ημερησίως και θα εφαρμόζονται όλοι οι όροι 
εργασίας και αμοιβών που περιέχονται στην παρούσα 
Συλλογική Σύμβαση και ισχύουν για τις έδρες των Ελ¬ 
ληνικών Ρυμουλκών. 

2. Πρόσθετες ρυθμίσεις. 

α) Οι εργοδότες υποχρεούνται να προσφέρουν στους 
εργαζόμενους στέγη και μέσον μεταφοράς στην εργα¬ 
σία τους, ή θα καταβάλλουν σε κάθε μέλος του πληρώ¬ 
ματος το ποσόν του ενοικίου που ορίζεται σε διακόσια 
είκοσι ευρώ (220,00) το μήνα καθώς επίσης και πενήντα 
ευρώ (50,00) οδοιπορικά. 


β) Το πλήρωμα του ρυμουλκού όταν διαμένει σ' αυτό 
μετά το πέρας της εργασίας, δεν έχει καμία ευθύνη 
για την φύλαξη του ρυμουλκού και δεν υποχρεούται να 
ευρίσκεται παρά τη θέληση του εντός αυτού. 

Διευκρινίζεται ότι, όταν το πλήρωμα διαμένει μόνιμα 
εντός του Ρυμουλκού δεν δικαιούται το ως άνω ποσόν 
του ενοικίου. 

γ) Σε περίπτωση που το Ρυμουλκό εκτελέσει ταξίδι για 
οποιοδήποτε λόγο θα ισχύουν οι διατάξεις του άρθρου 
13 της παρούσας Σ.Σ.Ε. 

Άρθρο 16ο 

Συμφωνείται ανεπιφύλακτα ότι παρέχεται η δυνατότη¬ 
τα στους ιδιοκτήτες των Ρυμουλκών, ειδικά για την πε¬ 
ριοχή λιμένος Πειραιώς και προς καλύτερη εξυπηρέτηση 
των εργαζομένων και της εργασίας, να απασχολούν τα 
πληρώματα κατά τρόπο διαφορετικό του άρθρου 3 της 
παρούσης Συλλογικής Σύμβασης. Οι όροι του οποίου 
αναφέρονται κατωτέρω: 

α) Απασχόληση επί δώδεκα (12) συνέχεια ώρες κατά 
τις εργάσιμες ημέρες, ανάπαυση κατά τις επόμενες 
τριάντα έξι (36) ώρες, χωρίς η πέρα του προβλεπομέ- 
νου και καθοριζομένου συμβατικά δια της Συλλογικής 
Σύμβασης ημερησίου ωραρίου εργασία, να θεωρείται 
υπερεργασία ή υπερωρία από τον εργαζόμενο, με την 
αντίστοιχη υποχρέωση των εργοδοτών να μην απαιτούν 
τις υπολειπόμενες για την συμπλήρωση της εβδομαδι¬ 
αίας απασχόλησης ώρες εργασίας. 

β) Η πέραν του 12ωρου απασχόληση των πληρωμάτων 
είναι υπερωριακή εργασία και αμείβεται με το 1/173 των 
βασικών μισθών της Σ.Σ., προσαυξημένου κατά 50% για 
κάθε ώρα απασχόλησης πέραν του 12ώρου. 

γ) Κατά τις Κυριακές και εορτές θα απασχολούνται 
με απόλυτη σειρά επί 7ωρον με έξτρα αμοιβή που θα 
υπολογίζεται στο ένα και εβδομήντα πέντε (1.75) των 
1/25 των βασικών μισθών της Σ.Σ. για κάθε Κυριακή ή 
εορτή που θα εργασθούν, χωρίς να υπάρχει απαίτηση 
αντίστοιχης επιπλέον ανάπαυσης. 

Η πέραν του 7ώρου απασχόληση κατά τις Κυριακές 
και εορτές είναι υπερωρία και αμείβεται με προσαύξη- 
ση του βασικού μισθού ωρομισθίου (1/173) κατά 100% 
για τις επόμενες πλέον 25% για τις νυχτερινές ώρες 
( 22 : 00 - 6 : 00 ). 

Η Κυριακή ή αργία στην περίπτωση των εργαζομένων 
12-36 θα υπολογίζεται από 6:00-6:00 της επομένης. 

δ) Ώρα έναρξης εργασίας ορίζεται η αναφερομένη στο 
άρθρο 3 της παρούσης με υποχρέωση των πληρωμά¬ 
των να προσφέρουν κατά απόλυτη σειρά και νυχτερινή 
εργασία από 18:00-6:00 υπό τις ίδιες προϋποθέσεις (12) 
εργασία (36) ανάπαυση ή 18:00-1:00 κατά τις Κυριακές 
και εορτές. Εάν η εργασία συνεχισθεί και μετά τη λήξη 
νυχτερινής βάρδιας καταβάλλεται υπερωρία για τις επί 
πλέον ώρες απασχόλησης που υπολογίζεται κατά πε¬ 
ρίπτωση ως ανωτέρω. 

ε) Σε εξαιρετικές περιπτώσεις που τα πληρώματα θα 
απαιτηθεί να επανέλθουν να εργασθούν κατά την ημέρα 
που συμπεριλαμβάνεται στο 36ωρο της ανάπαυσης και 
εφ’ όσον το επιθυμούν και συμφωνούν, θα απασχολού¬ 
νται τουλάχιστον επί 7ωρο αμειβόμενοι υπερωριακώς 
για κάθε ώρα με το 1/173 του βασικού μισθού, με τις 
ανάλογες κατά περίπτωση προσαυξήσεις. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


20683 


ζ) Φυσικά και στην περίπτωση που τα πληρώματα θα 
απασχολούνται με το ανωτέρω σύστημα, θα εφαρμό¬ 
ζονται όλοι οι άλλοι όροι της παρούσας Σ.Σ. που δεν 
προβλέπεται ειδική ρύθμιση από το παρόν άρθρο και 
η αλλαγή συστήματος εργασίας θα είναι δυνατή μόνο 
στην αρχή κάθε εβδομάδος. 

Άρθρο 17ο 

ΔΙΠΛΕΣ - ΤΡΙΠΛΕΣ ΦΥΛΑΚΕΣ ΠΛΗΡΩΜΑΤΟΣ 

Συμφωνείται ότι παρέχεται η δυνατότητα στους ιδι¬ 
οκτήτες των ρυμουλκών τα οποία είναι επανδρωμένα 
σύμφωνα με το άρθρο 3 της παρούσης Σ.Σ. με δύο (2) 
ή τρεις (3) βάρδιες (φυλακές) πληρώματος, ειδικά για 
την περιοχή του λιμένος Πειραιώς και Θεσσαλονίκης 
και προς την καλύτερη εξυπηρέτηση των εργαζομένων 
και της εργασίας, να απασχολούν τα πληρώματα αυτά 
κατά τρόπον διαφορετικό του άρθρου 3 της παρούσης 
Σ.Σ. Οι όροι του οποίου αναφέρονται κατωτέρω. 

α) Για τα ρυμουλκά που απασχολούν δύο (2) βάρδιες 
(φυλακές) πληρώματος: 

Απασχόληση για κάθε μία φυλακή πληρώματος επί 
δέκα έξι (16) συνεχείς ώρες κατά τις εργάσιμες ημέρες 
της εβδομάδος και ανάπαυση τις επόμενες τριάντα δύο 
(32) ώρες. Με την βασική προϋπόθεση ότι οι ώρες της 
κανονικής εργασίας δεν θα υπερβαίνουν τις σαράντα 
(40) ώρες την εβδομάδα, ήτοι οκτώ (8) ώρες για κάθε 
εργάσιμη ημέρα. 

Οι πέραν του Ιθωρου ώρες απασχόλησης τις καθημε¬ 
ρινές, η νυκτερινή εργασία, όλες οι ώρες απασχόλησης 
του Σαββάτου, η απασχόληση των Κυριακών ή εορτών, 
είναι υπερωριακή ή έξτρα εργασία, αντίστοιχα όπως 
ορίζει για την κάθε περίπτωση το άρθρο 3 και θα αμεί¬ 
βονται σύμφωνα με το άρθρο 4 ή το άρθρο 7 αντίστοιχα, 
της παρούσας Σ.Σ.Ε. 

Η υπερωριακή εργασία που αρχίζει πριν τη έναρξη ή 
αμέσως μετά τη λήξη, της 16ωρης κανονικής εργασίας 
τις καθημερινές δεν μπορεί να υπερβαίνει τις (4) ώρες 
ημερησίως, για την κάθε βάρδια (φυλακή) πληρώματος. 

Οι ώρες έναρξης της Ιθωρης απασχόλησης της κάθε 
βάρδιας (φυλακής) πληρώματος υποχρεωτικά θα κα¬ 
θορίζονται από αρχής της εβδομάδος ημέρα Δευτέρα 
και θα εναλλάσσονται σύμφωνα με τις χρονικές περι¬ 
όδους 6:00-22:00, σε 14:00-(6:00 της επομένης), και σε 
22:00-04:00 της επομένης) κατά το καλοκαίρι ή μία ώρα 
αργότερα κατά τον χειμώνα. 

Β) Για τα ρυμουλκά που απασχολούν τρεις (3) βάρδιες 
(φυλακές) πληρώματος: 

Απασχόληση για κάθε μία φυλακή πληρώματος επί 
είκοσι τέσσερις (24) συνεχείς ώρες κατά τις εργάσιμες 
ημέρες της εβδομάδος και ανάπαυση υποχρεωτικά τις 
επόμενες σαράντα οκτώ (48) ώρες. 

Η απασχόληση πέραν των σαράντα (40) ωρών κανο¬ 
νικής εργασίας την εβδομάδα της κάθε βάρδιας (φυλα¬ 
κής) πληρώματος ή, η πέραν των οκτώ (8) ωρών απα¬ 
σχόληση για κάθε εργάσιμη ημέρα όταν υπάρχει αργία, 
η νυκτερινή εργασία, όλες οι ώρες απασχόλησης του 
Σαββάτου η απασχόληση των Κυριακών ή εορτών, είναι 
υπερωριακή ή έξτρα εργασία, αντίστοιχα όπως ορίζει 
για την κάθε περίπτωση το άρθρο 3 και θα αμείβονται 
σύμφωνα με το άρθρο 4 ή το άρθρο 7 αντίστοιχα, της 
παρούσας Σ.Σ.Ε. 


Η ώρα έναρξης της 24ωρης απασχόλησης της κάθε 
βάρδιας (φυλακής) πληρώματος ορίζεται η 6:00 και το 
πέρας η 6:00 της επομένης κατά το καλοκαίρι και μία 
ώρα αργότερα κατά τον χειμώνα. 

Φυσικά και στην περίπτωση που τα πληρώματα θα 
απασχολούνται με το ανωτέρω σύστημα (α και β), θα 
εφαρμόζονται όλοι οι άλλοι όροι της παρούσας Σ.Σ. που 
δεν προβλέπεται ειδική ρύθμιση από το παρόν άρθρο 
και η αλλαγή συστήματος εργασίας θα είναι δυνατή 
μόνο στην αρχή κάθε εβδομάδος. 

Αρθρο 18ο 

ΡΥΜΟΥΛΚΑ ΒΙΟΜΗΧΑΝΙΚΩΝ ΕΠΙΧΕΙΡΗΣΕΩΝ 

Οι όροι εργασίας και οι αμοιβές των πληρωμάτων των 
Βιομηχανικών Ρυμουλκών, ρυθμίζονται από την Σ.Σ.Ε. 
Πληρωμάτων Ρυμουλκών Βιομηχανικών Επιχειρήσεων. 

Αρθρο 19ο 

ΧΑΡΑΚΤΗΡΙΣΜΟΣ ΤΟΥ ΝΑΥΤΙΚΟΥ ΕΠΑΓΓΕΛΜΑΤΟΣ 

Συμφωνείται ο χαρακτηρισμός του ναυτικού επαγγέλ¬ 
ματος ως βαρέως και ανθυγιεινού. 

Υπό την προϋπόθεση ότι ο χαρακτηρισμός αυτός δεν 
θα έχει οικονομική επιβάρυνση για τους πλοιοκτήτες 
των Ρυμουλκών. 

Συμφωνείται η από κοινού αναγνώριση του ναυτικού 
επαγγέλματος ως ιδιόμορφου, βαρέως και ανθυγιεινού 
και η κοινή προσπάθεια προς την Πολιτεία για το νομο¬ 
θετικό χαρακτηρισμό μέσα από τη νομοθεσία του ΝΑΤ, 
για την προστασία των υφισταμένων συνταξιοδοτικών 
ρυθμίσεων. 


Αρθρο 20ο 
ΤΕΛΙΚΕΣ ΔΙΑΤΑΞΕΙΣ 

α) Οι παραβάτες της παρούσης Συλλογικής Σύμβασης 
θα διώκονται κατά τις διατάξεις του Α.Ν. 3276/1944 «Περί 
Συλλογικών Συμβάσεων στη ναυτική εργασία», όπως 
αυτός ισχύει σήμερα. 

β) Η παρούσα Συλλογική Σύμβαση θα ισχύει από 1ης 
Ιανουάριου 2013 και λήγει την 31η Δεκεμβρίου 2013, θα 
εξακολουθήσει δε να ισχύει για ένα ακόμη χρόνο εάν 
δεν καταγγελθεί είτε από τους Πλοιοκτήτες των Ρυ¬ 
μουλκών και Ναυαγοσωστικών, είτε από την Πανελλήνια 
Ένωση Πληρωμάτων Ρυμουλκών και Ναυαγοσωστικών. 

γ) Η καταγγελία πρέπει να γίνει 3 μήνες προ της 
λήξεως της ώστε να υπάρχει χρόνος συνεννοήσεων. 
Η παρούσα Συλλογική Σύμβαση συνεπάγει σε τρία (3) 
αντίτυπα και υπεγράφη ως κατωτέρω, έλαβε δε καθένας 
από τους Συμβαλλομένους ένα αντίτυπο το δε τρίτο θα 
υποβληθεί στο Υ.Ε.Ν. προς κύρωση. 


Οι Συμβαλλόμενοι 


( 1 ) 

ΓΙΑ ΤΗΝ ΕΝΩΣΗ 
ΠΛΟΙΟΚΤΗΤΩΝ 
ΡΥΜΟΥΛΚΩΝ ΚΑΙ 
ΝΑΥΑΓΟΣΩΣΤΙΚΩΝ 
ΠΛΟΙΩΝ 

Ο Πρόεδρος 
Α.Χ. ΜΙΧΑΛΑΡΟΣ 

Ο Γ ενικός Γ ραμματέας 
Ι.Μ. ΜΠΕΝΖΟΝΑΝΑΣ 


( 2 ) 

ΓΙΑ ΤΗΝ ΠΑΝΕΛΛΗΝΙΑ 
ΕΝΩΣΗ ΠΛΗΡΩΜΑΤΩΝ 
ΡΥΜΟΥΛΚΩΝ 
ΚΑΙ ΝΑΥΑΓΟΣΩΣΤΙΚΩΝ 

Ο Πρόεδρος 
Ε.Κ. ΣΚΑΡΟΣ 

Ο Γ ενικός Γ ραμματέας 
Ε.Π. ΓΕΩΡΓΑΚΗΣ 

Η απόφαση αυτή με το κείμενο της κυρούμενης Συλ¬ 
λογικής Σύμβασης, να δημοσιευθούν στην Εφημερίδα 
της Κυβερνήσεως. 

Πειραιάς, 21 Μαΐου 2013 

Ο ΥΠΟΥΡΓΟΣ 

ΚΩΝΣΤΑΝΤΙΝΟΣ ΜΟΥΣΟΥΡΟΥΛΗΣ 
-♦- 

Αριθμ. 3525.1.1.12/01/2013 (2) 

Κύρωση Συλλογικής Σύμβασης Εργασίας 
Πληρωμάτων Ναυαγοσωστικών. 

Ο ΥΠΟΥΡΓΟΣ 
ΝΑΥΤΙΛΙΑΣ ΚΑΙ ΑΙΓΑΙΟΥ 

Έχοντας υπόψη: 

1. Τις διατάξεις: 

α) Των άρθρων 1 παρ. 1 και 5 του Α.Ν. 3276/1944 «Περί 
Συλλογικών Συμβάσεων εν τη ναυτική εργασία» (ΦΕΚ Α' 
24), όπως έχει τροποποιηθεί και ισχύει σήμερα. 

β) Του Π.Δ. 152/2003 «Περί οργάνωσης του χρόνου ερ¬ 
γασίας των ναυτικών, σε συμμόρφωση προς τις Οδηγίες 
1999/63/ΕΚ και 1999/95/ΕΚ» (ΦΕΚ Α' 124) και ιδιαίτερα το 
άρθρο 6 παρ. 5 αυτού. 

γ) Του άρθρου 5 του Π.Δ. 85/2012 «Ίδρυση και μετονο- 
μασία Υπουργείων, μεταφορά και κατάργηση υπηρεσι¬ 
ών» (ΦΕΚ Α' 141), όπως τροποποιήθηκε από το άρθρο 1 
του Π.Δ. 94/2012 «Τροποποίηση Π.Δ. 85/2012 Ίδρυση και 
μετονομασία Υπουργείων, μεταφορά και κατάργηση 
υπηρεσιών”» (ΦΕΚ Α' 149). 

δ) Του Π.Δ. 86/2012 «Διορισμός Υπουργών, Αναπληρω¬ 
τών Υπουργών και Υφυπουργών» (ΦΕΚ Α' 141). 

2. Το υπ’ αριθμ. 208/27.2.2013 έγγραφο της Πανελλήνιας 
Ένωσης Πληρωμάτων Ρυμουλκών και Ναυαγοσωστικών, 
με το οποίο υποβλήθηκε για κύρωση η από 27.2.2013 
Συλλογική Σύμβαση Εργασίας Πληρωμάτων Ναυαγο¬ 
σωστικών. 

3. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

1. Την κύρωση της Συλλογικής Σύμβασης Εργασίας 
Πληρωμάτων Ναυαγοσωστικών, το κείμενο της οποί¬ 
ας υπογράφηκε την 27.2.2013 από τους νόμιμους εκ¬ 
προσώπους της Ένωσης Πλοιοκτητών Ρυμουλκών και 
Ναυαγοσωστικών Πλοίων και της Πανελλήνιας Ένωσης 
Πληρωμάτων Ρυμουλκών και Ναυαγοσωστικών, πλην του 
τελευταίου εδαφίου της παραγράφου 3 του άρθρου 8, 
της παραγράφου 1 του άρθρου 14, στο μέτρο που αντί- 
κεινται στην κείμενη νομοθεσία και του τρίτου εδαφίου 
της παραγράφου 3 του ιδίου άρθρου 14, στο μέρος που 
αντίκειται προς τις διατάξεις του Π.Δ. 12/1993 (ΦΕΚ Α' 
5), όπως συμπληρώθηκε με το Π.Δ. 315/1995 (ΦΕΚ Α' 171) 
και τροποποιήθηκε από το Π.Δ. 3/2011 (ΦΕΚ Α' 6). 

2. Η ισχύς της Συλλογικής Σύμβασης, η οποία κυρώνεται 
με την απόφαση αυτή, αρχίζει την 1η Ιανουάριου 2013 και 
λήγει την 31η Δεκεμβρίου 2013, θα εξακολουθήσει δε να 
ισχύει για έναν ακόμη χρόνο, εάν δεν καταγγελθεί από 
τα συμβαλλόμενα μέρη σύμφωνα με το άρθρο 17 αυτής. 

ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ 
ΠΛΗΡΩΜΑΤΩΝ ΝΑΥΑΓΟΣΩΣΤΙΚΩΝ 

Στον Πειραιά σήμερα την 27η Φεβρουάριου 2013, οι 
κάτωθι αναφερόμενοί: 


1. ΑΝΑΣΤΑΣΙΟΣ X. ΜΙΧΑΛΑΡΟΣ και ΜΠΕΝΖΟΝΑΝΑΣ Μ. 
ΙΩΑΝΝΗΣ, Πρόεδρος και Γ ενικός Γ ραμματέας αντίστοι¬ 
χα, νόμιμοι εκπρόσωποι της ΕΝΩΣΗΣ ΠΛΟΙΟΚΤΗΤΩΝ 
ΡΥΜΟΥΛΚΩΝ ΚΑΙ ΝΑΥΑΓΟΣΩΣΤΙΚΩΝ ΠΛΟΙΩΝ. 

2. ΕΛΕΥΘΕΡΙΟΣ Κ. ΣΚΑΡΟΣ και ΕΥΣΤΡΑΤΙΟΣ Π. ΓΕΩΡ- 
Γ ΑΚΗΣ, Πρόεδρος και Γ ενικός Γ ραμματέας αντίστοιχα, 
νόμιμοι εκπρόσωποι του Επαγγελματικού Ναυτεργατι- 
κού Σωματείου της «ΠΑΝΕΛΛΗΝΙΑΣ ΕΝΩΣΗΣ ΠΛΗΡΩ¬ 
ΜΑΤΩΝ ΡΥΜΟΥΛΚΩΝ ΚΑΙ ΝΑΥΑΓΟΣΩΣΤΙΚΩΝ», ειδικά 
προς τούτο άπαντες εξουσιοδοτημένοι, συνεφώνησαν 
τα ακόλουθα ως προς τους όρους και τις αμοιβές των 
πληρωμάτων Ναυαγοσωστικών. 

Άρθρο Ιο 
ΒΑΣΙΚΟΣ ΜΙΣΘΟΣ 

α) Οι Βασικοί Μισθοί των πληρωμάτων των Ναυαγο¬ 
σωστικών, καθορίζονται σε ευρώ κατά μήνα ως κατω¬ 
τέρω: 

Για το έτος 2013 


ΕΙΔΙΚΟΤΗΤΕΣ 

ΒΑΣΙΚΟΣ ΜΙΣΘΟΣ 

1. ΠΛΟΙΑΡΧΟΣ 

3086,47 

2. ΥΠΟΠΛΟΙΑΡΧΟΣ 

2005,93 

3. ΚΥΒΕΡΝΗΤΗΣ Ρ/Κ 

2005,93 

4. ΑΝΘΥΠΟΠΛΟΙΑΡΧΟΣ 

1866,14 

5. Α' ΜΗΧΑΝΙΚΟΣ 

3004,06 

6. Β' ΜΗΧΑΝΙΚΟΣ 

2005,93 

7. Γ' ΜΗΧΑΝΙΚΟΣ 

1866,14 

8. ΑΣΥΡΜΑΤΙΣΤΗΣ 

2005,93 

9. ΗΛΕΚΤΡΟΛΟΓΟΣ Α' 

1770,25 

10. ΗΛΕΚΤΡΟΛΟΓΟΣ Β' 

1319,53 

11. ΝΑΥΚΛΗΡΟΣ 

1433,17 

12. ΝΑΥΤΗΣ 

1319,53 

13. ΜΗΧΑΝΟΔΗΓΟΣ Α' 

1433,17 

14. ΛΙΠΑΝΤΗΣ 

1331,84 

15. ΜΗΧΑΝΟΔΗΓΟΣ Β 

1331,84 

16. ΜΑΓΕΙΡΑΣ 

1501,29 

17. ΒΟΗΘΟΣ ΜΑΓΕΙΡΟΥ 

1096,90 

18. ΘΑΛΑΜΗΠΟΛΟΣ 

1433,17 

19. ΒΟΗΘ. ΘΑΛΑΜΗΠΟΛΟΥ 

1096,90 

20. ΔΥΤΗΣ 

1501,29 

21. ΔΟΚΙΜΟΣ ΠΛΟΙΑΡΧΟΣ 

870,30 

22. ΔΟΚΙΜΟΣ ΜΗΧΑΝΙΚΟΣ 

870,30 


β) Επίδομα - Δώρο εορτών. 

Το επίδομα - δώρο εορτών, το οποίο αντιπροσωπεύει 
αποδοχές ίσες με [1/25 του Βασικού Μισθού επί δύο ημε¬ 
ρομίσθια (2,00)] για κάθε μήνα υπηρεσίας, καταργήθηκε 
από 1.1.2003 με την υπ’ αριθμ. 3525.12/01/2005/30.11.2005 
απόφαση του Υ.Ε.Ν., της κύρωσης της Τροποποίησης 
και Συμπλήρωσης της Σ.Σ.Ε. πληρωμάτων Ναυαγοσω¬ 
στικών έτους 2003 και ενσωματώθηκε στην Άδεια που 
καθορίζει το άρθρο 8. 

Διευκρινίζεται ότι με την κύρωση της παραπάνω τρο¬ 
ποποίησης, στους Βασικούς Μισθούς της παρούσης 
Σ.Σ.Ε. δεν έχει ενσωματωθεί κανένα απολύτως επίδομα. 

γ) Τα Ναυαγοσωστικά είναι εμπορικά πλοία που εκτε- 
λούν πλόες ανοικτής θαλάσσης, προς παροχή υπηρε¬ 
σιών «ρυμούλκησης» πλοίων άλλων κατηγοριών και 
πλωτών ναυπηγημάτων, «επιθαλλάσια αρωγή» ή άλλες 
πάσης (ρύσεως σωστικές εργασίες κλπ. 

δ) Ο ναυτικός δικαιούται, αν το επιθυμεί, να λάβει στην 
Ελλάδα τις πάσης (ρύσεως αποδοχές του από την Εφο¬ 
πλιστική Επιχείρηση σε ευρώ, με εκχώρηση προς αυτόν 
αντιστοίχου συναλλάγματος, υπολογιζόμενου με την 
επίσημη τιμή αγοράς προς την Τράπεζα της Ελλάδος. 
Διατηρούνται επίσης παράλληλα όλες οι υφιστάμενες 
μέχρι σήμερα συναλλαγματικές διευκολύνσεις υπέρ του 
ναυτικού εκ μέρους της Πολιτείας. 

ε) Το ημερομίσθιο για τον υπολογισμό της άδειας, 
της αποζημίωσης και για κάθε άλλη περίπτωση που 
προβλέπεται από την παρούσα Σ.Σ.Ε., καθορίζεται στο 
1/25 του βασικού μισθού. 

Άρθρο 2ο 
ΕΠΙΔΟΜΑΤΑ 

Τα πληρώματα των Ναυαγοσωστικών δικαιούνται επι¬ 
δόματα κατά μήνα, ως κατωτέρω: 

1) Πρόσθετο επίδομα Ναυαγοσωστικού εκ ποσοστού 
πέντε τοις εκατό (5%), επί των βασικών μισθών, για τον 
Πλοίαρχο τον Α' Μηχανικό και το υπόλοιπο πλήρωμα. 

2) Επίδομα Εξειδικευμένης εργασίας που ορίζεται σε 
ποσοστό πέντε τοις εκατό (5%) επί των βασικών μισθών, 
για τον Πλοίαρχο τον Α' Μηχανικό και το υπόλοιπο 
πλήρωμα. 

3) Ειδικό επίδομα ως πρόσθετη αμοιβή καταβάλλεται 
στον Πλοίαρχο και τον Α' Μηχανικό, για κάθε Σάββατο 
ίση με το 1/25 του βασικού μισθού του (άρθρου α), τα 
οποία προβλέπονται κατά μήνα από το άρθρο 3, (παρ. 6, 
υποπαρ. α). 

Η ίδια πρόσθετη αμοιβή καταβάλλεται σ’ αυτούς και 
για τις ημέρες αργίας (εορτές) που προβλέπονται από 
το άρθρο 5, (παρ. β) της παρούσης Σ.Σ.Ε. και αντιστοι¬ 
χούν σε 1,42 ημέρες για κάθε μήνα υπηρεσίας. 

Τα ανωτέρω επιδόματα θα καταβάλλονται και στις 
Άδειες, Αποζημίωση, Ασθένεια ή ατύχημα. 

Αρθρο 3ο 
ΟΡΟΙ ΕΡΓΑΣΙΑΣ 

1. Προσωπικό καταστρώματος και μηχανοστασίου εν 
πλω. 

α) Οι ώρες εργασίας του προσωπικού καταστρώμα¬ 
τος και μηχανοστασίου εν πλω, ορίζονται σε 40 την 
εβδομάδα, ήτοι 8 ώρες την ημέρα από Δευτέρας μέχρι 
Παρασκευής, του Σαββάτου και της Κυριακής θεωρου¬ 
μένων ως ημερών αργίας. 

β) Εάν ληφθεί υπόψιν ότι η εργασία εν πλω πρέπει 
να εκτελείται όλες τις ημέρες της εβδομάδας καθ’ όλο 
το 24ωρο, οι άνδρες των βαρδιών είναι υποχρεωμένοι 
να εκτελούν τις βάρδιες κατά Σάββατο και Κυριακή επί 
8ωρο, αμειβόμενοι δια απλής υπερωριακής αμοιβής κατά 
το Σάββατο και της ιδιαίτερης αμοιβής για το 8ωρο 
της Κυριακής που ορίζεται στο άρθρο 5 της παρούσης. 

2. Προσωπικό καταστρώματος και μηχανοστασίου στο 
λιμάνι. 

α) Στο λιμάνι βάρδιες μπορούν να διατηρηθούν αν ο 
Πλοίαρχος κρίνει τούτο αναγκαίο. Στην περίπτωση αυτή 
η εργασία του πληρώματος διέπεται από τους όρους 
της εν πλω εργασίας. 


β) Όταν οι βάρδιες διαλυθούν, οι ώρες εργασίας ορί¬ 
ζονται σε οκτώ (8) κάθε μέρα από Δευτέρα μέχρι Πα¬ 
ρασκευή, του Σαββάτου και της Κυριακής θεωρουμένων 
πάντοτε ως αργιών και κατανέμονται υπό του Πλοιάρ¬ 
χου μεταξύ των ωρών 8:00 και 17:00. 

γ) Στην περίπτωση που μετά τη διάλυση των βαρδιών 
διατηρούνται αυτές για την βάρδια του μηχανοστασίου, 
καταβάλλονται εις τους υπηρετούντες στις βάρδιες 
υπερωρίες για όσες ώρες εργασθούν πέραν του δώρου 
και υπερωρίες για όλες τις ώρες του Σαββάτου. 

δ) Οι ώρες του Ναύκληρου στο λιμάνι, εάν έχουν δι¬ 
αλυθεί οι βάρδιες, ορίζονται από 6:00 έως 18:00, θα 
καταβάλλονται δε εις αυτόν 3 ώρες υπερωρίες από 
Δευτέρας μέχρι Παρασκευής και 8 ώρες κατά Σάββατο 
και την Κυριακή. 

ε) Οι ώρες εργασίας των νυκτοφυλάκων είναι 12 συνε¬ 
χείς από 18:00 έως 6:00. Δια τις επιπλέον του κανονικού 
ωραρίου ώρες, θα καταβάλλεται υπερωρία 4 ωρών την 
ημέρα από Δευτέρας μέχρι Παρασκευής, 12 ώρες το 
Σάββατο και 6 ώρες την Κυριακή. 

3. Προσωπικό Γ ενικών Υπηρεσιών εν πλω και στο λι¬ 
μάνι. 

α) Οι ώρες εργασίας του προσωπικού Γ ενικών Υπη¬ 
ρεσιών εν πλω και στο λιμάνι, ορίζονται σε 40 την 
εβδομάδα, ήτοι 8 ώρες την ημέρα από Δευτέρας μέχρι 
Παρασκευής, του Σαββάτου και της Κυριακής θεωρου¬ 
μένων ως ημερών αργίας. 

β) Αν ληφθεί υπόψιν ότι λόγω της φύσεως της εργα¬ 
σίας, το προσωπικό των Γ ενικών Υπηρεσιών, δεν είναι 
δυνατόν να εκτελέσει τα καθήκοντά του εντός του ανα- 
φερομένου στης παράγραφο α' χρονικού ορίου, είναι 
τούτο υποχρεωμένο να απασχολείται εν πλω και στο 
λιμάνι από 6:30 έως 18:30, όλες τις ημέρες της εβδομά- 
δος με μεσημβρινή διακοπή 12:45-14:45. 

Για την πέραν του κανονικού ωραρίου απασχόληση, 
δικαιούται 2 ώρες υπερωρία από Δευτέρα μέχρι Πα¬ 
ρασκευή, 10 ώρες κατά το Σάββατο και 5 ώρες την 
Κυριακή. Για το 8ωρο της Κυριακής θα δικαιούται την 
αμοιβή του άρθρου 5. 

Εάν η εργασία παραταθεί και πέρα των ανωτέρω 
χρονικών ορίων, δικαιούνται υπερωρίες για όσες ώρες 
απασχοληθούν. 

γ) Ο μάγειρας πέραν των ανωτέρω υπερωριών, δι¬ 
καιούται για κάθε αρτοποίηση 4 ώρες υπερωρία και 5 
ώρες το μήνα για την εν γένει συντήρηση της κουζίνας. 

δ) Ο θαλαμηπόλος και βοηθός θαλαμηπόλου, δικαι¬ 
ούνται 10 ώρες το μήνα για την συντήρηση και το κα¬ 
θάρισμα των ψυγείων. 

ε) Στην περίπτωση που ενδιαιτούνται στο Ναυαγο¬ 
σωστικό επιβάτες ή συνεργεία, καταβάλλεται έκτακτη 
αμοιβή που ορίζεται σε δύο ευρώ και είκοσι οκτώ λε¬ 
πτά (2,28) την ημέρα, για κάθε άτομο. Το ποσόν αυτό 
μοιράζεται εξίσου μεταξύ του προσωπικού Γενικών 
Υπηρεσιών. 

4. Όροι εργασίας στην περιοχή λιμένος Πειραιώς και 
Θεσσαλονίκης. 

α) Οταν το Ναυαγοσωστικό ευρίσκεται ελλιμενισμένο 
στην περιοχή λιμένος Πειραιώς και της Θεσσαλονίκης, 
σε καμιά απολύτως περίπτωση δεν είναι δυνατόν να 
διατηρηθούν οι βάρδιες και το πλήρωμα όλων των ει¬ 
δικοτήτων, θα εργάζεται από 8:00 έως 17:00 και μία (1) 
ώρα διακοπή το μεσημέρι. 

β) Στην περίπτωση που ο πλοιοκτήτης επιθυμεί να 
παραμείνει νυκτοφύλακας εκ του πληρώματος, τα υπο- 
χρεούμενα προς τούτο μέλη του πληρώματος θα απα¬ 
σχολούνται από 16:00 ή 17:00 έως 6:00 της επομένης, 
εναλλασσόμενα καθ' εκάστη κατ’ απόλυτη σειρά. Θα 
παίρνουν δε υπερωρία 14 ώρες την ημέρα. Το ίδιο θα 
ισχύει για κάθε μέλος του πληρώματος του μηχανοστα¬ 
σίου για ανάλογη περίπτωση. 

γ) Προς αντιμετώπιση της ανάγκης διατηρήσεως σε 
ετοιμότητα στο λιμάνι του Πειραιά ενός (1) Ναυαγοσω¬ 
στικού 24ώρου συνεχούς επιφυλακής, οι πλοιοκτήτες 
δύνανται να ζητήσουν και τα πληρώματα υποχρεού- 
νται, κατ’ απόλυτη σειρά, αποκλειόμενης της επί δύο 
συνεχείς ημέρες υποχρεώσεως, να παραμένουν επί του 
Ναυαγοσωστικού καθ’ όλο το 24ωρο σε ετοιμότητα ανα- 
χωρήσεως. 

Στην περίπτωση αυτή πρέπει να λαμβάνεται ειδική 
μέριμνα, ώστε κανένα μέλος του πληρώματος να μην 
εργάζεται περισσότερο από 8 ώρες, δυναμένου του 
Πλοιάρχου προς το σκοπό αυτό να μεταβάλλει τις καθι¬ 
ερωμένες ώρες εργασίας. Θα λαμβάνεται ακόμη μέριμνα 
από τους πλοιοκτήτες να καθορίζουν τη σειρά 24ώρου 
επιφυλακής των Ναυαγοσωστικών κατά δίκαιο τρόπο, 
ώστε η κατά τις Κυριακές και Εορτές επιφυλακή να 
γίνεται εναλλάξ και κατά απόλυτη σειρά μεταξύ των 
Ναυαγοσωστικών. 

δ) Δια την ως άνω απασχόληση επί 24 συνεχείς ώρες, 
όλα τα μέλη του πληρώματος του Ναυαγοσωστικού, 
δικαιούνται ανάλογο αυτούσιο ανάπαυση εκτός του 
Ναυαγοσωστικού. 

ε) Εάν το Ναυαγοσωστικό αναχωρήσει από τον Πει¬ 
ραιά και την Θεσσαλονίκη, μετά τη λήξη της ημερήσιας 
εργασίας, θα καταβάλλεται υπερωρία σε όσους εκ του 
πληρώματος εργασθούν μέχρι την έναρξη της επομένης 
ημέρας. Η ημέρα υπολογίζεται από 00:01 έως 24:00. 

Σαν περιοχή λιμένος Πειραιά, θεωρούνται οι όρμοι, 
ακτές, λιμενικές εγκαταστάσεις, σε απόσταση 20 ΝΜ 
εκατέρωθεν του Κεντρικού Λιμένος Πειραιώς, ενώ σαν 
περιοχή λιμένος Θεσσαλονίκης ορίζεται η περιοχή σε 
απόσταση 15 ΝΜ. 

Δεν θεωρείται περιοχή λιμένος Πειραιώς, η ράδα της 
περιοχής αυτής σε απόσταση μεγαλύτερη του ενός 
(1) ναυτικού μιλίου, οπότε εμφανίζονται, οι όροι της εν 
πλω εργασίας. 

ζ) Τα πληρώματα των Ναυαγοσωστικών, υποχρεούνται 
εάν κληθούν εκτάκτως να προσέλθουν το ταχύτερο 
δυνατό εις τα σκάφη τους προς παροχή βοήθειας εις 
τα κινδυνεύοντα ή ευρισκόμενα σε κατάσταση εκτάκτου 
ανάγκης πλοία, σε συνδρομή προς το εκτελούν επιφυ¬ 
λακή Ναυαγοσωστικό. 

5. Όροι εργασίας εις τις βάσεις. 

α)Έδρα των Ελληνικών Ναυαγοσωστικών, θεωρείται ο 
Πειραιάς και η Θεσσαλονίκη. Όταν το Ναυαγοσωστικό 
ευρίσκεται εκτός Πειραιώς και Θεσσαλονίκης, το πλή¬ 
ρωμα έχει υποχρέωση και κατά τις ελεύθερες ώρες 
εργασίας, να διατηρεί συνεχή επαφή με το Ναυαγο¬ 
σωστικό, ώστε σε κάθε περίπτωση, να είναι άμεση η 
ετοιμότητα προς απόπλου. 


β) Προς κάλυψη της πρόσθετης αυτής υποχρέωσης 
του πληρώματος του Ναυαγοσωστικού, κάθε μέλος αυ¬ 
τού, δικαιούται ειδικής πρόσθετης αμοιβής που αντι¬ 
στοιχεί στο είκοσι πέντε τοις εκατό (25%) του Βασικού 
Μισθού (του άρθρου α) το μήνα, ήτοι το 1/30 του (25%) 
την ημέρα για όσες ημέρες παραμένει το Ναυαγοσωστι¬ 
κό στη βάση. Φυσικά κι άσχετα με την ανωτέρω ειδική 
πρόσθετη αμοιβή, καταβάλλεται υπερωριακή αμοιβή σε 
όσους από το πλήρωμα (προσωπικό Γ ενικών Υπηρεσιών, 
μηχανοστασίου, ναύκληρος, νυκτοφύλακας κ.λπ.), εργα- 
σθούν πέραν του δώρου, κατά τα οριζόμενα περί της 
εντός λιμένος εργασίας του πληρώματος. 

γ) Βάση θεωρείται η παραμονή του Ναυαγοσωστικού 
σε κάθε λιμάνι εκτός του λιμένος Πειραιώς και Θεσ¬ 
σαλονίκης, του εσωτερικού ή εξωτερικού, για χρονικό 
διάστημα μεγαλύτερο των πέντε (5) ημερών κι αφού 
ζητηθεί από το πλήρωμα να ευρίσκεται σε άμεση ετοι¬ 
μότητα αναχωρήσεως. Η καθ’ οιονδήποτε τρόπον πα¬ 
ραμονή του Ναυαγοσωστικού σε απόσταση μεγαλύτερη 
των 2 μιλίων από την είσοδο του λιμανιού, δεν θεωρείται 
σαν παραμονή του σε βάση. 

Δεν θεωρείται επίσης βάση, όταν το Ναυαγοσωστικό 
ευρίσκεται σε λιμάνι και το πλήρωμα μπορεί να διαθέτει 
χωρίς πρόσθετους περιορισμούς τις εκτός εργασίας 
ώρες του και ο απόπλους αυτού γίνει κατά τα καθιε¬ 
ρωμένα γενικά επί των εμπορικών πλοίων. 

6. Εργασία κατά τα Σάββατα. 

α) Τα Σάββατα αντιστοιχούν σε 4,33 ημέρες για κάθε 
μήνα υπηρεσίας. 

β) Τα πληρώματα δεν εργάζονται τα Σάββατα. Αν 
τους ζητηθεί όμως υποχρεούνται να εργασθούν κατά 
το Σάββατο επί 8ωρο, θα καταβάλλεται δε σ’ αυτά υπε- 
ρωριακή αμοιβή για όλες τις ώρες απασχόλησης, ως 
ορίζεται από το άρθρο 4 της παρούσης Σ.Σ.Ε. χωρίς 
καμία άλλη προσαύξηση. 

Άρθρο 4ο 

ΠΡΟΣΘΕΤΟΣ ΕΡΓΑΣΙΑ 
ΚΑΙ ΠΡΟΣΘΕΤΟΣ ΑΜΟΙΒΗ - ΥΠΕΡΩΡΙΑ 

α) Εάν από τα πληρώματα των Ναυαγοσωστικών, ζη¬ 
τηθεί να εκτελέσουν πρόσθετη εργασία πέραν από τις 8 
ώρες την ημέρα, είναι υποχρεωμένα να την εκτελέσουν, 
δεν δύνανται όμως αυτή να υπερβαίνει τις 4 ώρες την 
ημέρα. Η αποζημίωση για κάθε ώρα υπερωρίας ορίζε¬ 
ται στο 1/173 των βασικών μισθών του άρθρου 1 της 
παρούσης. 

β) Σε περιπτώσεις εξαιρετικής ανάγκης, τα πληρώματα 
υποχρεούνται να εργασθούν και άνω των τεσσάρων 
ωρών, αμειβόμενα για τον χρόνο πέραν των τεσσάρων 
πρώτων ωρών δια διπλής υπερωρίας. 

γ) Τις Κυριακές και εορτές μόνο, το βασικό ωρομίσθιο 
(1/173) της υπερωριακής αποζημίωσης προσαυξάνεται 
κατά 75%. 

δ) Η εργασία του πληρώματος τα Σάββατα, για το 
8ωρο της βάρδιας εν πλω αμείβεται δια απλής υπερω¬ 
ρίας, η εργασία εκτός βάρδιας αν ζητηθεί αμείβεται δια 
διπλής υπερωρίας. 

ε) Με βάση τις παραπάνω ρυθμίσεις των παραγρά¬ 
φων α, β, γ, και δ του παρόντος άρθρου καταχωρείται 
ο παρακάτω πίνακας, για το έτος 2013, υπερωριακής 
αμοιβής σε ευρώ. 

Πίνακας υπερωριακής αμοιβής έτους 2013 


(Β) ΠΙΝΑΚΕΣ ΥΠΕΡΩΡΙΑΚΗΣ ΑΜΟΙΒΗΣ 

(Από 1.1.2013 έως 31.12.2013) 

ΕΙΔΙΚΟΤΗΤΑ 

ΩΡΟΜΙΣΘΙΟ 


ΜΕ ΒΑΣΙΚΟ 
1/173 

+100% 

Με βασικό 
1/173 X 75% 

1. ΚΥΒΕΡΝΗΤΗΣ Ρ/Κ 
ΥΠΟΠΛΟΙΑΡΧΟΣ 

Β' ΜΗΧΑΝΙΚΟΣ 

ΑΣΥΡΜΑΤΙΣΤΗΣ 

11,59 

23,18 

8,70 

2. ΑΝΘΥΠΟΠΛΟΙΑΡΧΟΣ 

Γ' ΜΗΧΑΝΙΚΟΣ 

10,79 

21,58 

8,09 

3. ΗΛΕΚΤΡΟΛΟΓΟΣ Α' 

10,23 

20,46 

7,67 

4. ΝΑΥΚΛΗΡΟΣ 

ΘΑΛΑΜΗΠΟΛΟΣ 

ΜΗΧΑΝΟΔΗΓΟΣ Α' 

8,28 

16,56 

6,21 

5. ΜΑΓΕΙΡΑΣ 

ΔΥΤΗΣ 

8,68 

17,36 

6,51 

6. ΜΗΧΑΝΟΔΗΓΟΣ Β' 

ΛΙΠΑΝΤΗΣ 

7,70 

15,40 

5,77 

7. ΗΛΕΚΤΡΟΛΟΓΟΣ Β' 

ΝΑΥΤΗΣ 

7,63 

15,26 

5,72 

8. ΒΟΗΘΟΣ ΜΑΓΕΙΡΟΥ 
ΘΑΛΑΜΗΠΟΛΟΥ 

6,34 

12,68 

4,76 

9.Δ0ΚΙΜ0Σ ΠΛΟΙΑΡΧΟΣ 
ΔΟΚΙΜΟΣ ΜΗΧΑΝΙΚΟΣ 

5,03 

10,06 

3,77 


Διευκρινίζεται ότι η προσαύξηση κατά 75% του ωρομί¬ 
σθιου των Κυριακών και Εορτών, όπως ορίζει η (παρ. γ,) 
του ίδιου άρθρου, υπολογίζεται χωριστά και αθροιστικά 
στο βασικό ωρομίσθιο και οι τιμές του 75% ανά ειδικότητα 
αναφέρονται στους ως άνω πίνακες ωρομισθίου σε ευρώ. 

Άρθρο 5ο 

ΕΠΙΔΟΜΑ ΚΥΡΙΑΚΩΝ - ΑΜΟΙΒΗ ΕΟΡΤΩΝ 

α) Για όλες τις Κυριακές έκαστου μηνάς και μέχρι 8 
ώρες εργασίας εν πλω και στο λιμάνι, καταβάλλεται 
ιδιαίτερη αμοιβή υπό τύπον επιδόματος εξ 22% των 
βασικών μισθών μηνιαίως. Το επίδομα τούτο χορηγείται 
στον Πλοίαρχο, στον Α' Μηχανικό και σε όλα τα υπό¬ 
λοιπα μέλη του πληρώματος, ανεξάρτητα παροχής εκ 
μέρους αυτών εργασίας ή μη. 

β) Οι παρακάτω θρησκευτικές εορτές, θεωρούνται ως 
ημέρες αργίας και δώρο εργασία. 

Κατά τις ημέρες αυτές καταβάλλεται απλή υπερωρι- 
ακή αμοιβή. Η αμοιβή αυτή παρέχεται σε όσους εκ του 
πληρώματος εργασθούν εν πλω ή εις το λιμάνι. 

Εργασία πέραν του δώρου, αμείβεται υπερωριακώς 
ως εις το άρθρο 4 ορίζεται. 

Οι εορτές είναι: Η 1η του έτους, 2) Των Θεοφάνιων, 
3) Καθαρά Δευτέρα, 4) Η 25η Μαρτίου, 5) Η Μεγάλη 
Παρασκευή, 6) Η ημέρα του Πάσχα, 7) Η δεύτερη ημέρα 
του Πάσχα, 8) Του Αγίου Γεωργίου, 9) Η 1η Μάίου, 10) Της 
Αναλήψεως, 11) Η 15η Αυγούστου, 12) Η 14η Σεπτεμβρίου, 
13) Η 28η Οκτωβρίου, 14) Του Αγίου Νικολάου, 15) Των 
Χριστουγέννων, 16) Η Δεύτερη ημέρα των Χριστουγέν¬ 


νων 17) Οι αναγνωρισμένες αργίες, τοπικές εορτές εις 
τα Ελληνικά λιμάνια, εφ’ όσον ευρίσκεται ελλιμενισμένο 
εις αυτά το Ναυαγοσωστικό. 

Αρθρο 6ο 

ΕΞΤΡΑ ΕΡΓΑΣΙΕΣ ΚΑΙ ΕΞΤΡΑ ΑΜΟΙΒΕΣ 

1. Γ ενικά τα πληρώματα των Ναυαγοσωστικών, υποχρε- 
ούνται να εκτελούν στις προγραμματισμένες ώρες εργα¬ 
σίας, όλες τις εργασίες που καθορίζονται από τον εσωτε¬ 
ρικό κανονισμό υπηρεσίας επί των Εμπορικών Πλοίων και 
γενικότερα τις υπαγόμενες στην ειδικότητα του ναυτικού, 
χωρίς καμιά ιδιαίτερη αμοιβή πέρα από το προβλεπόμενο 
μισθό ή τις κατά περίπτωση αναφερόμενες ειδικές αμοιβές 
από την παρούσα Συλλογική Σύμβαση. 

2. Οι παρακάτω αναφερόμενες εργασίες θεωρούνται 
έξτρα εργασίες, ως μη υπαγόμενες στα συνήθη καθήκο¬ 
ντα των πληρωμάτων των Ναυαγοσωστικών και για την 
εκτέλεση τους καταβάλλεται έξτρα υπερωριακή αμοιβή. 

α) Γ ια την επαναπρόσδεση, μετά από αποκοπή του 
ρυμουλκούμενου εν πλω. 

β) Για την αντικατάσταση των ρυμουλκίων σε ρυ- 
μουλκούμενο εν πλω όταν είναι περισσότερα του ενός. 

γ) Για την πρόσδεση ναυαγίου σε ανοικτή θάλασσα. 

Όταν οι εργασίες αυτές διενεργούνται αποκλειστικά 
από το πλήρωμα του Ναυαγοσωστικού και απαιτείται 
η άνοδος του πληρώματος επί των ρυμουλκούμενων ή 
του ναυαγίου. 

δ) Κατά τις ναυαγιαιρέσεις για εργασίες λίμπο, στε- 
γανοποιήσεως ρηγμάτων, τοποθέτηση μηχανημάτων 
επί του ναυαγίου, εργασίες αντλήσεως υδάτων, τοπο¬ 
θέτηση και μάζεμα αντιρρυπαντικών φραγμάτων και 
μηχανημάτων και γενικά εργασίες αντιρρυπαντικής 
προστασίας. 

Δια τις παραπάνω εργασίες, καταβάλλεται απλή υπε- 
ρωριακή αμοιβή σε όσους εκ του πληρώματος έλαβαν 
μέρος, και για όσες ώρες εργάσθηκαν ανεξάρτητα αν 
είναι εντός του δώρου της βάρδιας ή όχι. 

ε) Δια την πρόσδεση και εν γένει ετοιμασία του ρυ¬ 
μουλκούμενου από το λιμάνι αναχωρήσεως, το μάζεμα 
των ρυμουλκίων στο λιμάνι αφίξεως. Δια την τοποθέ¬ 
τηση των ρυμουλκίων και το μάζεμα αυτών στο λιμάνι 
αναχωρήσεως και αφίξεως όταν τα ρυμουλκούμενα είναι 
περισσότερα από ένα. Γ ια την πρόσδεση προσαραγμένου 
και κάθε εργασία επί των εξυπηρετουμένων πλοίων. 

Όταν οι εργασίες αυτές διενεργούνται αποκλειστικά 
από το πλήρωμα του Ναυαγοσωστικού, καταβάλλεται 
απλή υπερωρία σε όσους απασχοληθούν εντός του 
δώρου της βάρδιας τους και διπλή υπερωρία σε όσους 
απασχοληθούν υπερωριακώς. 

Διευκρινίζεται ότι δεν υπάρχει απαίτηση υπερωριακής 
αμοιβής, όταν η συμμετοχή του πληρώματος του Ναυ¬ 
αγοσωστικού εις τις εργασίες τις αναφερόμενες εις το 
παρόν άρθρο, περιορίζονται επί του Ναυαγοσωστικού 
και η ολοκλήρωση αυτών διενεργείται από το πλήρωμα 
του εξυπηρετουμένου πλοίου. 

3. Πέραν από τις ενδεικτικά αναφερόμενες παραπάνω 
εργασίες που έχουν σχέση με το έργο των Ναυαγο¬ 
σωστικών, καταβάλλεται ιδιαίτερη αμοιβή και για όσες 
εργασίες γενικά (καταστρώματος, μηχανοστασίου, ηλε¬ 
κτρολόγου) προβλέπεται τοιαύτη για τα πληρώματα των 
φορτηγών πλοίων από 4.500 ΩίΑ/Ό και άνω. 

Το ύψος δε αυτής, είναι το αναφερόμενο στην εκά- 
στοτε Συλλογική Σύμβαση των εν λόγω πλοίων. 

4. Τα πληρώματα των Ναυαγοσωστικών, δεν δικαιού¬ 
νται υπερωριακής ή άλλης αμοιβής για τις παρακάτω 
εργασίες, η εκτέλεση των οποίων είναι υποχρεωτική 
και πέραν των κεκανονισμένων ωρών, ανεξάρτητα της 
ώρας ή ημέρας εκτελέσεώς του: 

α) Σε περιπτώσεις παροχής βοήθειας σε κινδυνεύοντα 
πρόσωπα. 

β) Για την εργασία, αφορούσα χειρισμούς απάρσεως 
αγκυροβολιάς ορμήσεως σε έκτακτες περιπτώσεις προς 
ασφάλεια του πλοίου και των επιβαινόντων. 

γ) Κατά την εκτέλεση των γυμνασίων καθαιρέσεως 
λέμβων ή πυρκαγιάς ή εγκαταλείψεως πλοίου. 

δ) Για τις εργασίες εκτός των συνήθων συνθηκών, 
λόγω εκτάκτου ανάγκης που αφορούν τον εφοδιασμό 
ή δεξαμενισμό του πλοίου, όταν συνδέονται με την 
ασφάλεια αυτού. 

Άρθρο 7ο 

ΕΝΔΙΑΙΤΗΣΙΣ - ΤΡΟΦΟΔΟΣΙΑ 

1. Οι πλοιοκτήτες των Ναυαγοσωστικών, έχουν υπο¬ 
χρέωση να χορηγούν προς χρήση στα πληρώματα, το 
απαραίτητο είδος κλινοσκεπής, στρώματα, προσκέφαλα, 
κουβέρτες, σεντόνια, πετσέτες, πιάτα, μαχαίρια, κουτά¬ 
λια, πιρούνια, ποτήρια. Τα σεντόνια, καλύμματα προσκέ¬ 
φαλων και πετσέτες, θα αλλάζονται κάθε εβδομάδα δια 
καθαρών, θα χορηγούνται δε κάθε εβδομάδα δύο (2) 
σαπούνια και ένα (1) κουτί σκόνης καθαρισμού σε κάθε 
ένα του πληρώματος. 

2. Τα πληρώματα των Ναυαγοσωστικών, δικαιούνται 
τροφής σε όλο το διάστημα της ναυτολογήσεώς τους. 
Η τροφοδοσία βαρύνει τον πλοιοκτήτη, παρέχεται δε 
επιμέλεια και ευθύνη του Πλοιάρχου, απαγορευμένης 
της αναθέσεως αυτής στον Πλοίαρχο ή οιονδήποτε 
άλλον εκ του πληρώματος κατ’ αποκοπήν. 

3. Το ημερήσιο εδεσματολόγιο για τα πληρώματα των 
Ναυαγοσωστικών, είναι καθορισμένο δι' υπουργικής 
αποφάσεως δια τα πληρώματα των φορτηγών πλοίων. 

Αρθρο 8ο 
ΑΔΕΙΕΣ 

1. Ο Πλοίαρχος ο Α' Μηχανικός και το υπόλοιπο πλή¬ 
ρωμα των Ναυαγοσωστικών, δικαιούνται από την 1η 
Ιανουάριου 1999 και στο εξής, άδεια ίση με οκτώ (8) 
ημέρες για κάθε μήνα υπηρεσίας, δηλαδή ετήσια άδεια 
ενενήντα έξι (96) ημέρες, συνυπολογιζόμενων Σαββάτων, 
Κυριακών και Αργιών. 

2. Το ημερομίσθιο για τον υπολογισμό της αποζημί¬ 
ωσης της κάθε ημέρας της άδειας είναι ίσο με το 1/25, 
του συνόλου του Βασικού Μισθού και των Επιδομάτων. 

3. Οι άδειες θα δίδονται κατά την κρίση των εργο¬ 
δοτών, ανάλογα με τις ανάγκες της εργασίας και σε 
συνεργασία με την επαγγελματική οργάνωση των εργα¬ 
ζομένων (Π.Ε.Π.Ρ.Ν.) για την απορρόφηση των ανέργων. 
Συμφωνείτε ότι κατά τις προσλήψεις προτεραιότητα 
θα έχουν οι εγγεγραμμένοι στην λίστα ανέργων της 
(Π.Ε.Π.Ρ.Ν.), εφόσον έχουν προηγηθεί οι διαδικασίες ευ- 
ρέσεως εργασίας μέσω του Γ.Ε.Ν.Ε. 

4. Η χορήγηση της αδείας θα γίνεται σε δύο τμήματα, 
ένα το καλοκαίρι και ένα το χειμώνα. Στον κάθε εργα¬ 
ζόμενο θα χορηγούνται μόνο οι ημέρες της άδειας που 
του αναλογούν σύμφωνα με την προηγούμενη υπηρεσία 
του, όπως αναφέρει η παράγραφος 1 του ίδιου άρθρου. 

5. Κατά την απόλυση θα καταβάλλεται στον εργαζό¬ 
μενο η αποζημίωση που αναλογεί για την κάθε ημέρα 
της άδειας που του χορηγείται. 


Οι απολύσεις στις περιπτώσεις αυτές γίνονται με το 
αιτιολογικό «Λόγω Αδείας» και θα αναγράφεται στο ναυ¬ 
τικό φυλλάδιο του εργαζόμενου ο αριθμός των ημερών 
της άδειας που του έχουν χορηγηθεί. 

6. Γ ενικά απαγορεύεται η μη χορήγηση της ετήσιας 
άδειας έναντι μόνο καταβολής χρηματικής αποζημίω¬ 
σης. Σε έκτακτες όμως περιπτώσεις που για οποιοδή- 
ποτε λόγο στον εργαζόμενο δεν έχει χορηγηθεί έως 
το τέλος του έτους η ετήσια άδεια που του αναλογεί 
σύμφωνα με την προηγούμενη υπηρεσία του, ο εργοδό¬ 
της είναι υποχρεωμένος να καταβάλλει σ’ αυτόν μόνο 
τον ανάλογο μισθό του χρόνου αδείας που δικαιούται 
σύμφωνα με την παράγραφο 2. 

Σε κάθε περίπτωση όμως με την απόλυση του ναυ¬ 
τικού, εξοφλείται η τυχόν οφειλόμενη σε αυτόν άδεια. 

Διευκρινίζεται ότι μετά το πέρας της άδειας, ο ερ¬ 
γοδότης είναι υποχρεωμένος να επαναπροσλάβει τον 
εργαζόμενο για εργασία. Σε περίπτωση όμως μη επανα- 
πρόσληψης του εργαζόμενου, αυτό θα θεωρείται «Από¬ 
λυση» με ευθύνη του πλοιοκτήτη και ο εργαζόμενος 
θα δικαιούται αποζημίωση, η οποία θα καταβάλλεται 
σ’ αυτόν από τον πλοιοκτήτη παρουσία της αρμόδιας 
Λιμενικής αρχής. 

7. Για κάθε αυθαίρετες απουσίες θα εφαρμόζονται οι 
διατάξεις του άρθρου 65 του ΚΙΝΔ. 

Αρθρο 9ο 

ΕΙΔΙΚΟ ΕΠΙΔΟΜΑ ΠΛΟΥ 

Σε περίπτωση πλου του Ναυαγοσωστικού εκτός Πει¬ 
ραιώς και Θεσσαλονίκης ή του λιμένος της βάσης του 
για εκτέλεση ρυμουλκήσεως θαλάσσης ή λόγο συμμε¬ 
τοχής του σε ναυαγοσωστική εργασία ή εγκατάσταση 
βάσεως, χορηγείται ειδικό επίδομα πλου που υπολογίζε¬ 
ται σε 15% εάν πρόκειται για περί πλου εντός Ελληνικού 
θαλασσίου χώρου, σε 25% εντός Μεσογείου και σε 50% 
εάν πρόκειται για περί πλου εκτός Μεσογείου. 

Η προσαυξήσεις του επιδόματος πλου, υπολογίζονται 
επί των βασικών μισθών του άρθρου 1 της παρούσης. 

Το ειδικό επίδομα πλου χορηγείται στο Πλοίαρχο τον 
Α' Μηχανικό και σε όλο το υπόλοιπο πλήρωμα. 

Αρθρο 10ο 

ΕΙΣΦΟΡΕΣ ΥΠΕΡ Ν.Α.Τ. κ.λπ. - ΕΞΟΦΛΗΣΗ ΑΠΟΔΟΧΩΝ 

1. Οι εισφορές υπέρ των ασφαλιστικών ταμείων των 
ναυτικών (Ν.Α.Τ. - ΤΠΕΝ - ΚΕΑΝ - ΕΛΟΕΝ - ΕΣΤΙΑ), θα 
βαρύνουν τον εργοδότη και τους ασφαλισμένους κατά 
τη νόμιμη αναλογία. Στις προσαυξήσεις του βασικού 
μισθού του Ν.Α.Τ., συμπεριλαμβάνεται και η προσαύξηση 
για την Αδεια. 

2. Συμφωνείται ότι οι εισφορές υπέρ της επαγγελ¬ 
ματικής οργάνωσης των εργαζομένων των Ναυαγοσω¬ 
στικών και του Κεφαλαίου Αλληλασφαλίσεώς τους, θα 
παρακρατούνται από τις παροχές και θα αποδίδονται 
ανάλογα από τους εργοδότες εντός διμήνου σε εκπρό¬ 
σωπό της (Π.Ε.Π.Ρ.Ν.). 

3. Σε περίπτωση ασθένειας ή ατυχήματος για τους 
ασφαλισμένους στο Ν.Α.Τ., εφαρμογή έχει ο ΚΙΝΔ και 
εν γένει η Ναυτική Νομοθεσία. 

4. Οι απολυόμενοι της εργασίας για πάσα διαφορά, θα 
διέπονται από τη Συλλογική Σύμβαση και τους εκάστοτε 
ισχύοντες νόμους και διατάγματα. Οι πόσης φύσεως 
αποδοχές των πληρωμάτων, θα εξοφλούνται κάθε δε¬ 
καπενθήμερο, χορηγείται δε σε κάθε έναν αναλυτικό 
σημείωμα αποδοχών και κρατήσεων εις το τέλος εκά- 
στου μηνός. 

Άρθρο 11ο 

ΜΙΣΘΟΣ ΑΣΘΕΝΕΙΑΣ 

1. Ο μισθός ασθένειας του Πλοιάρχου, του Α' Μηχανικού 
και του υπόλοιπου πληρώματος των Ναυαγοσωστικών, υπο¬ 
λογίζεται σε 85% του συνόλου των τακτικών αποδοχών. 

Σε περίπτωση νοσηλείας εκτός Νοσοκομείου ή Κλινι¬ 
κής πλέον του οριζομένου ως άνω μισθού, θα καταβάλ¬ 
λεται και αντίτιμο τροφής για το έτος 2013, επτά ευρώ 
και εξήντα πέντε λεπτά (7,65) την ημέρα. 

2. Σε περίπτωση ατυχήματος ή χειρουργικής επέμβα¬ 
σης θα καταβάλλεται ως μισθός, το σύνολο των ενέρ¬ 
γειας αποδοχών καθώς και το επίδομα τροφής. 

3. Αναγνωρίζεται ότι ως παθών επί του Ναυαγοσωστι¬ 
κού στο οποίο εργάζεται, θεωρείται και ο παθών επί του 
πλοίου εξυπηρετουμένου ή τελούντος υπό την φροντίδα 
του Ναυαγοσωστικού στο οποίο ανήκει ο ναυτικός, εάν 
και εφόσον το ατύχημα συνδέεται με την αποστολή και 
το έργο του Ναυαγοσωστικού και εκτελούσε διατεταγ¬ 
μένη εργασία. 

Αρθρο 12ο 

ΑΜΟΙΒΕΣ ΤΟΥ ΠΛΟΙΑΡΧΟΥ ΚΑΙ Α' ΜΗΧΑΝΙΚΟΥ 

Στον Πλοίαρχο και τον Α' Μηχανικό χωρηγούνται όλες οι 
αποδοχές που προβλέπονται από τα Αρθρα της παρούσης 
Σ.Σ.Ε., εκτός από τις αμοιβές που προβλέπει το άρθρο 4. 

Όλες οι αμοιβές του Πλοιάρχου και του Α' Μηχανικού 
θα καταβάλλονται στην άδεια, αποζημίωση, Ασθένεια 
ή ατύχημα. 

Αρθρο 13ο 
ΑΠΟΖΗΜΙΩΣΗ 

Συμφωνείται ότι η προβλεπόμενη από τον ΚΙΝΔ, όσο 
αφορά τον αριθμό των ημερών αποζημίωση λόγω απο- 
λύσεως του ναυτικού, καταβάλλεται στον Πλοίαρχο, τον 
Α' Μηχανικό και γενικά σε όλους τους εργαζόμενους 
των Ναυαγοσωστικών. 

Το ημερομίσθιο της αποζημίωσης, είναι ίσο με το 1/25, 
του συνόλου των τακτικών αποδοχών, ήτοι του βασικού 
μισθού, των επιδομάτων, την αναλογία της αδείας και 
του μέσου όρου των υπερωριών και έξτρα αμοιβών του 
προηγούμενου χρόνου εργασίας. 

Αρθρο 14ο 

ΠΡΟΣΛΗΨΕΙΣ - ΙΔΙΟΤΗΤΑ ΠΛΗΡΩΜΑΤΩΝ - 
ΕΦΑΡΜΟΣΤΕΑ ΝΟΜΟΘΕΣΙΑ 

1. Τα πληρώματα των πλοίων που αφορά η παρούσα 
Συλλογική Σύμβαση, καταρτίζονται από τα τακτικά μέλη 
της επαγγελματικής οργάνωσης (Π.Ε.Π.Ρ.Ν.), κατόπιν αιτή- 
σεως των πλοιοκτητών και κατά απόλυτον εκλογή αυτών. 

2. Προκειμένου περί προσώπων, που δεν ανήκουν στην 
οργάνωση που αναφέρει η προηγουμένη παράγραφος, 
η οργάνωση αυτή με αίτηση των ενδιαφερομένων, υπο- 
χρεούται στην εγγραφή αυτών ως μελών της, εφόσον 
έχουν τα προσόντα που καθορίζονται από το καταστα¬ 
τικό της οργάνωσης. 

3. Οι ατομικές συμβάσεις ναυτολόγησης, συνάπτονται 
για αόριστον χρόνον και με όρους εργασίας και αμοιβής 
σύμφωνα με την εκάστοτε ισχύουσα Συλλογική Σύμβαση 
εργασίας. Η σύναψη ατομικών συμβάσεων ορισμένου 
χρόνου, επιτρέπεται μόνο με μεμονωμένες ναυτολογή¬ 
σεις ή ομαδικές ναυτολογήσεις όταν πρόκειται για παρα¬ 
λαβή - τραβερσάδα. Η εκ του άρθρου 2 του Π.Δ/γματος, 
οργανική σύνθεση των πληρωμάτων των Ναυαγοσωστι¬ 
κών είναι'Ελληνες Ναυτικοί και υπόκεινται στις διατάξεις 


του ΚΙΝΔ και στα άρθρα της παρούσης Συλλογικής Σύμ¬ 
βασης εργασίας και κανείς δεν θα ναυτολογείται στα 
Ναυαγοσωστικά αν δεν είναι εφοδιασμένος με Ναυτικό 
Φυλλάδιο και το ανάλογο Πτυχίο - Δίπλωμα - Αδεια. 

Αρθρο 15ο 

ΧΑΡΑΚΤΗΡΙΣΜΟΣ ΤΟΥ ΝΑΥΤΙΚΟΥ ΕΠΑΓΓΕΛΜΑΤΟΣ 

Συμφωνείται ο χαρακτηρισμός του Ναυτικού επαγγέλ¬ 
ματος ως βαρέως και ανθυγιεινού, υπό την προϋπόθεση 
ότι ο χαρακτηρισμός αυτός δεν θα έχει οικονομική επι¬ 
βάρυνση για τους πλοιοκτήτες των Ναυαγοσωστικών. 

Συμφωνείται η από κοινού αναγνώριση του ναυτικού 
επαγγέλματος ως ιδιόμορφου, βαρέως και ανθυγιεινού και 
η κοινή προσπάθεια προς την Πολιτεία για το νομοθετικό 
χαρακτηρισμό μέσα από τη νομοθεσία του Ν.Α.Τ., για την 
προστασία των υφισταμένων συνταξιοδοτικών ρυθμίσεων. 


Αρθρο 16ο 

1. Η παρούσα Σ.Σ.Ε. εφαρμόζεται επί των Ναυαγο¬ 
σωστικών πλοίων που απασχολούνται κατ' επάγγελμα 
αποκλειστικά με επιθαλάσσιες αρωγές, ρυμουλκήσεις 
ανοικτής θαλάσσης ή άλλες πάσης φύσεως σωστικές 
εργασίες μη μετέχοντα σε ρυμουλκήσεις ή άλλες ερ¬ 
γασίες εντός λιμένων. 

Οι πλοιοκτήτες των εν λόγω Ναυαγοσωστικών υπο- 
χρεούνται να τα διατηρούν μόνιμα επανδρωμένα με τη 
σύνθεση του πληρώματος την καθοριζομένη από το 
άρθρο 2 του Π.Δ. «περί οργανικής σύνθεσης πληρώμα¬ 
τος ρυμουλκών λιμένος και ναυαγοσωστικών ανοικτής 
θαλάσσης», παρέχουν δε στο πλήρωμά τους μόνιμη εν¬ 
διαίτηση και τροφοδοσία επί του πλοίου όπως αναφέρει 
το άρθρο 7 της παρούσης Σ.Σ. και όρους εργασίας 
και αμοιβής σύμφωνα με τους καθοριζόμενους από την 
παρούσα Σ.Σ.Ε. 


Αρθρο 17ο 

ΕΝΑΡΞΗ - ΛΗΞΗ ΣΥΛΛΟΓΙΚΗΣ ΣΥΜΒΑΣΗΣ 


1. Η παρούσα Συλλογική Σύμβαση, άρχεται την Ιην 
Ιανουάριου 2013 και λήγει την 31η Δεκεμβρίου 2013, 
ανανεωμένη για ένα ακόμη έτος εάν δεν καταγγελθεί 
εν τω μεταξύ παρά τίνος των συμβαλλομένων μερών. 

2. Η παρούσα Συλλογική Σύμβαση, συνεπάγει σε τρία 
(3) αντίτυπα και υπογράφεται ως έπεται. Έλαβε δε έκα¬ 
στος των συμβαλλομένων μερών ανά ένα αντίτυπο, το 
δε τρίτο θα υποβληθεί στο Υ.Ε.Ν. προς κύρωση. 

Οι Συμβαλλόμενοι 


( 1 ) 

ΓΙΑ ΤΗΝ ΕΝΩΣΗ 
ΠΛΟΙΟΚΤΗΤΩΝ 
ΡΥΜΟΥΛΚΩΝ ΚΑΙ 
ΝΑΥΑΓΟΣΩΣΤΙΚΩΝ 
ΠΛΟΙΩΝ 


( 2 ) 

ΓΙΑ ΤΗΝ ΠΑΝΕΛΛΗΝΙΑ 
ΕΝΩΣΗ ΠΛΗΡΩΜΑΤΩΝ 
ΡΥΜΟΥΛΚΩΝ 
ΚΑΙ ΝΑΥΑΓΟΣΩΣΤΙΚΩΝ 


Ο Πρόεδρος 
Α.Χ. ΜΙΧΑΛΑΡΟΣ 
Ο Γενικός Γραμματέας 
Ι.Μ. ΜΠΕΝΖΟΝΑΝΑΣ 


Ο Πρόεδρος 
Ε.Κ. ΣΚΑΡΟΣ 
Ο Γ ενικός Γ ραμματέας 
Ε.Π. ΓΕΩΡΓΑΚΗΣ 


Η απόφαση αυτή με το κείμενο της κυρούμενης Συλ¬ 
λογικής Σύμβασης, να δημοσιευθούν στην Εφημερίδα 
της Κυβερνήσεως. 


Πειραιάς, 21 Μάίου 2013 


Ο ΥΠΟΥΡΓΟΣ 

ΚΩΝΣΤΑΝΤΙΝΟΣ ΜΟΥΣΟΥΡΟΥΛΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή; 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: Ιιίίρ://νννννν.β1.9Γ - β-πιβΜ: ννβόπΐ33ί6Γ.βί@βί.9τ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 













































































